سوتاندنی ئاڵای كوردستان، دوكەڵێك بە جیهاندا | KURDPLAT\nسوتاندنی ئاڵای كوردستان، دوكەڵێك بە جیهاندا\nکوردپلات 10/19/2020 11:47:00 ص ليست هناك تعليقات\nسوتاندنی ئاڵای كوردستان لە بەغداد دەبێتە هەواڵی جیهان و كاردانەوەی بەرفراوانی ناوخۆیی و جیهانی بەدوای خۆیدا هێناوە، لە ئاستی حكومەتی و سیاسی بەرپرسانی باڵای هەردوو حكومەتی ناوەند و هەرێم هاتوونەتە سەرهێڵ و بەشی زۆری باڵیۆزخانەی وڵاتان لە بەغداد و كونسوڵخانەكان لە هەولێر داوا دەكەن دوكەڵی ئاڵاكە نەبێتە هۆی لێكترازان و تێكچوونی سەقامگیری و شیرازەی سیاسی.\nرۆژی 17 ئۆكتۆبەر، گروپێكی نزیك لە حەشدی شەعبی بەناوی گروپی (ربع اللە) هێرشیانكردە سەر لقی پارتی دیموكراتی كوردستان لە بەغداد و سوتاندیان، ئەوەش لە كاردانەوەی بەرپرسێكی باڵای ئەو حیزبەدا كە وەك خۆیان دەڵێن گوزارشتی نەشیاوی بەرامبەر حەشدی شەعبی بەكارهێنابوو و لە ماوەی 3 رۆژدا چەند جارێك لە تویتەر هۆشداری سوتاندنی ئەو بارەگایەیان دابوو.\nلەبارەی گروپەكە، شوان محەمەد، بەرپرسی لقی 5 پارتی دیموكراتی كوردستان بە میدیاكانی نزیك لە حیزبەكەی راگەیاندووە، لە رۆژی دووشەممەی رابردووەوە لەلایەن رێكخستنەكانی خۆیان و دەزگا هەواڵگرییەكانەوە زانیارییان پێگەیشتبوو كە چەند گرووپێكی توندڕەوی ناو حەشدی شەعبی بەنیازی هێرشكردنن بۆ سەر بارەگای پارتی، هەرچەندە بەرپرسانی كوردیان لە بەغدا و هەرێمی كوردستان و سەرۆك وەزیرانیان ئاگاداركردبووەوە، بەڵام دواجار هێرشەكە ئەنجامدرا.\nدوكەڵەكەی گەیشتە جیهان\nئەوەی سەرنجی جیهانی راكێشا، سوتاندنی ئاڵایەكی كوردستان بوو، كاتێك چەكدارێكی ئەو گروپە لەبەردەمی كامێرای مۆبایلەكاندا ئاڵاكەی سوتاند و هەر زوو ڤیدیۆكەی بە راگەیاندن و تۆڕە كۆمەڵایەتییەكاندا بڵاوبوەوە، بەوەش هەم بەرپرسانی هەرێمی كوردستان و هەم بەشێك لە ناوەندە جیهانییەكان هاتنە سەرهێڵ و جگە لە ئیدانەكردن، داوای دانبەخۆداگرتن لە كورد دەكەن و داوادەكەن دوكەڵی ئاڵاكەیان نەبێتە مایەی كاردانەوە و دروستبوونی كێشە و ئاڵۆزی و عێراقیش هەر زوو بەڵێنیدا كە ئەنجامدەرانی كردەوەكە بخاتە بەردەم لێپێچینەوە.\nیونامی: هەڕەشە و تۆقاندن چارەسەر نین\nنوێنەری نەتەوەیەكگرتووەكان لە عێراق – یۆنامی، لە تویتێكدا ئیدانەی سوتاندنی ئاڵای كوردستان و هێرشكردنە سەر بارەگای پارتی لە بەغداد دەكات و دەڵێت، هەڕەشە و تۆقاندن چارەسەری ناكۆكییەكان ناكەن.\nیۆنامی پێیوایە عێراق پێویستی بە یەكگرتوویی، سەقامگیری و گفتوگۆ هەیە بۆ ئەوەی چارەسەری "كێشە زۆرەكانی" بكات.\nئەمریكا ئێران تۆمەتبار دەكات\nدوابەدوای رووداوەكە و لە چوارچێوەی ئەو كاردانەوە نێودەوڵەتییانەی سوتاندنی ئاڵای كوردستان بەدوای خۆیدا هێنای، وەزارەتی دەرەوەی ئەمریكا لە راگەیەندراوێكی رەسمیدا داوای ئاڵۆزنەكردنی رەوشەكەی كرد و پەنجەی تۆمەتیشی بۆ گروپەكانی نزیك لە كۆماری ئیسلامی ئێران لە عێراق راكێشا.\nوەزارەتی دەرەوەی ئەمریكا لە راگەیەندراوەكەیدا كە بەناوی وتەبێژەكەیەوە بڵاویكردووەتەوە بەپێویستیی دەزانێت، لایەنە سیاسییەكان بتوانن گفتوگۆیەكی بونیاتنەری بێ هەڕەشەی "گرووپە چەكدارەكان و چەتەكان" ئەنجامبدەن .\nلە راگەیەندراوەكەدا وەزارەتی دەرەوەی ئەمریكا رایدەگەیێنێت، ئەو چالاكییە ناسەقامگیركارانەی كە گروپەكانی نزیكی ئێران لە دەرەوەی دەسەڵاتی حكومەتی عێراق دەیكەن، كێشەی ئیتنیكی و تائیفی دروستدەكات.\nجگە لە چەند پەیامێكی زارەكی سیاسی، هەمان رۆژی سوتاندنی ئاڵاكە لە بەغداد، ئەنجومەنی ئاسایشی نیشتمانی عێراق بە سەرۆكایەتی مستەفا كازمی سەرۆك وەزیرانی عێراق كۆبوونەوە و بەپێی راگەیەندراوی كۆتایی كۆبوونەوەكەش كە ماوەی دوو كاتژمێری خایان ئەنجومەنی ئاسایشی نیشتمانی جگە لە ئیدانەكردنی رووداوەكە، بڕیاریدا كە لێكۆڵینەوە بكات و كۆبوونەوەكەشی بە كۆبوونەوەیەكی نائاسایی ناوبرد.\nلە راگەیەندراوەكەدا ئەوەش خراوەتەڕوو كە حكومەت هەموو رێوشوێنێكی تووند دەگرێتەبەر دژی هەموو ئەوانەی شكۆی دەوڵەت و دەسەڵاتی یاسا دەشكێنن.\nهەروەك راگەیەندراوی ئەنجومەنی ئاسایشی نیشتمانی ئاماژەی بەوەشداوە كە 15 كەس دەستگیركراون بەهۆی ئەو رووداوەوە.\nحكومەتی هەرێمی كوردستان: قبوڵی ناكەین\nهاوكاتی كاردانەوە عێراقی و جیهانییەكان، لە هەرێمی كوردستانیش سەرجەم دامەزراوە رەسمییەكانی وەك پەرلەمان و حكومەت و سەرۆكایەتی هەرێم قسەی رەسمییان لەبارەیەوە كرد و حیزب و كەسایەتییە سیاسییەكانیش بە هەمان شێوە هاتنە سەرهێڵ.\nحكومەتی هەرێمی كوردستان لە راگەیەندراوێكدا بە توندی سووتاندنی ئاڵای كوردستان و هێرشی سەر بارەگای پارتی دیموكراتی كوردستان لە بەغدا شەرمەزار دەكات.\nحكومەت لە راگەیەندراوەكەیدا دەڵێت: هەر جۆرە هێرش و دەستدرێژییەك لە لایەن هەر كەس و گرووپێكەوە بۆ سەر سیمبۆلەكانی هەرێمی كوردستان و حزبە سیاسییەكانی جێگەی قبووڵكردن نییە.\nپێویستە حكومەتی فیدراڵ رێوشوێنی پێویست بۆ پاراستنی بارەگای حزبەكان و نوێنەرایەتیی وڵاتانی بیانی لە بەغدا و هەر شارێكی دیكە لە هێرشی هەر گروپێكی لە یاسا دەرچوو بگرێتەبەر.\nهەروەك حكومەتی هەرێمی كوردستان بە مافی خۆی دەزانێت هەموو رێوشوێنێكی یاسایی و رێگەپێدراو بۆ پاراستنی هاووڵاتییان و دەستكەوتەكانی و رێزگرتن لە ئاڵای كوردستان بگرێتەبەر.\nپەرلەمانی كوردستان: پێویستە بەدواداچوون بكرێت\nپەرلەمانی كوردستانیش لە راگەیەندراوێكدا دەڵێت: پەرلەمانی كوردستان وەكو نوێنەرایەتیی شەرعیی تەواوی خەڵكی كوردستان، وێڕای دەربڕینی نیگەرانیی زۆری خۆی لەئاست ئەم رووداوە نەخوازراوە، داواكارە حكومەتی فیدرالی رێگە نەدات هێزێكی یاخی و لەیاسا دەرچوو زیان بە پێكەوەژیان و بنەماكانی دەستوورو رەنگاڵەیی و فرەیی نەتەوەیی و ئاینی و مەزهەبیی عێراق بگەیەنێت.\nهەر لەو راگەیەندراوەدا پەرلەمانی كوردستان ئاماژەی بەوەشداوە، وێڕای بەتوندی شەرمەزاركردنی ئەو پەلامارەو سووتاندنی ئاڵای كوردستان كە سومبولی گەلی كوردستانەو لەسایەیدا رۆلەكانی گەلەكەمان خوێنی خۆیان كردە قوربانی بۆ ئازادی و دیموكراسی و سەرفرازی، داوا لەحكومەت و پەرلەمانی فیدرالی دەكەین بەدواداچوون بۆ ئەم كارە نایاساییە دوور لەهەموو عورفێكی سیاسی و گیانی پێكەوەژیانە بكەن و ئەنجامدەرانی بەسزای یاسایی خۆیان بگەیەنن.\nسەرۆكایەتی هەرێم: بە ئاژەوەگێڕی دادەنێین\nسەرۆكی هەرێمی كوردستانیش لە پەیامێكدا سوتاندنی ئاڵای هەرێمەكەی بە ئاژاوەگێڕی دانا و داوای كرد مێژووی هاوبەشی پێشمەرگە و حەشدی شەعبی لە روبەروو بوونەوەی تیرۆر بەم كارانە نەشێوێندرێت.\nلە بەشێكی پەیامەكەیدا سەرۆكی هەرێم دەڵێت: هێزی پێشمەرگە و حەشدی شەعبی و هێزە چەكدارەكانی عێراق مێژوویەكی تازەی هاوبەشیان لە شەڕی داعشدا تۆماركرد، ئێمە هیوادارین ئەو هاوبەشییە هاوكارییەكی زیاتری بەدوادابێت لەڕووی سیاسییەوە لەپێناو دەربازكردنی هەموو خەڵكی عێراق لەو بارودۆخە ناخۆشەی تێیكەوتووە.\nهەروەك داواش لە دامودەزگاكانی عێراق دەكات لێكۆڵینەوە لەو رووداوە بكەن و داوا لە هەموو لایەك دەكات بە ئارامی مامەڵە لەگەڵ ئەو رووداوە بكەن.\nئەمانە بەشێك بوون لە كاردانەوە فەرمییەكان، لە پاڵیشیدا كەسایەتی و حیزبە سیاسییەكان كاردانەوە و ئیدانەنامەیان هەبوو، بەڵام هاوتەریب لە ناوخۆی هەرێمی كوردستان بەشێك لە بەكارهێنەرانی تۆڕەكۆمەڵایەتییەكان باس لەوە دەكەن كە سوتاندنی ئاڵای كوردستان هیچ نیگەرانی نەكردوون هۆكاری ئەوەش دەگەڕێننەوە بۆ نەبوونی دادی كۆمەڵایەتی و جیاكاری چینایەتی لە سایەی دەسەڵاتێكی خۆماڵیدا لە هەرێمی كوردستان لەژێر سایەی ئەو ئاڵایەدا. پەیسەرپرێس


سلێمانی له ژێر پێی فیله‌کاندا/Muhammad Salim Mizori - Hekar.net : Hekar.net\nسلێمانی له ژێر پێی فیله‌کاندا/Muhammad Salim Mizori\nسلێمانی وه‌ک شارێکی زیندوو هه‌میشه لانکه‌ی به‌رخودان و شۆرشه‌کان بووه، به‌ڵام به‌داخه‌وه ماوه‌ی چه‌ند ساڵێکه سلێمانی به‌هۆی ململانێی سیاسی پارته‌کانی باشور، یه‌کلا نه‌کردنه‌وه پۆسته‌کان و کێشه‌ی نێوخۆیی پارته سیاسییه‌کانی باشور له سلێمانی، ده‌رفه‌تی زێڕێنی به‌خشیوه‌ته ده‌وڵه‌تانی ئیقلیمی و به کرێگیراوان که له‌و شاره‌دا بێ سڵه‌مینه‌وه سه‌رقاڵی جێ به‌جێکردنی پیلانی مه‌ترسیدارن که ئاینده‌ی سلێمانی و هاونیشتیمانیانی سلێمانی ده‌کاته قوربانی. له به‌شه‌کانی پێشتر باسم له کاریگه‌رییه‌کانی میدیا و فه‌رهه‌نگ کرد له سنوره‌که‌دا. له سلێمانیدا هێزێک هه‌یه له پشته‌وه میدیا به دژی سلێمانی و ئاینده‌ی سلێمانی ده‌جوڵێنێت، میدیایه‌ک نابه‌رپرسانه بێ ویستی خوێنه‌ر و بیسه‌ر ده‌ستبه‌سه‌ر بیرکردنه‌وه هه‌ستی خوێنه‌ر و بیسه‌ردا ده‌گرێت. میدیایه‌ک له ده‌ره‌وه‌ی ئاسایشی نه‌ته‌وه‌یی پالپشت بۆ ئه‌و هێز و لایه‌نانه کۆ ده‌کاته‌وه که دژی سه‌ربه‌خۆیی کوردستان و پێشمه‌رگه و ئالای کورستانه. ئه‌م میدیایه فه‌رهه‌نگێکی هێناوه‌ته گۆڕێ گه‌ڕانه‌وه‌ی بۆ ژێر ده‌ستی ڕژێمه فاشیسته‌کان و دیکتاتۆر و ناسیۆنالیست و مه‌زهه‌بییه‌کانی پێ باشتر و پیرۆزتره وه‌ک له ده‌وڵه‌تی سه‌ربه‌خۆیی کوردستان. له نێو سلێمانیدا هێزگه‌لێکی هه‌مه جه‌شن له غیابی ده‌سته‌لاتی کارگێڕی شاره‌که هه‌ن که ده‌ستیان به‌سه‌ر بازاڕ و میدیا و که‌لتوری شاره‌که‌دا گرتووه و، سلێمانی و هاونیشتمانیان که‌وتونه‌ته ژێر پێی ئه‌و هێزه گه‌ورانه و بونه‌ته قوربانی. سلێمانی شارێک له شاری هه‌ڵمه‌ت و قوربانی ئه‌مڕۆ شارێک قوربانی ژێر پێی فیله‌کانه.\nجاری بینراو: 19


دیندار دوسكى: كشانه‌وه‌ی كۆمه‌ڵ و یه‌كگرتوو له حكوومه‌ت ده‌نگیان زیاد ناكات\nدیندار نه‌جمان دۆسكی كه‌سایه‌تیی سیاسیی ناسراوی كوردستان و وه‌زیری پێشووی كۆچی عێراق رای ده‌گه‌یه‌نێت كه كورد ده‌بێت خۆی رێك بخاته‌وه و هاوكات له‌گه‌ڵ ئه‌و په‌ستانه نێوده‌وڵه‌تییه‌ی له‌سه‌ر به‌غدا هه‌یه، هه‌وڵ بدات داواكارییه‌كانی خۆی جێبه‌جێ بكات. دووپاتی ده‌كاته‌وه كه "پێشمه‌رگه هێزێكی سه‌رسوڕهێنه‌ره و ناشكێ ئه‌گه‌ر خیانه‌تی ناوخۆیی نه‌بێت".\nدۆسكی كه بۆ ماوه‌یه‌كی درێژ ئه‌ندامی مه‌كته‌بی سیاسیی یه‌كگرتووی ئیسلامیی كوردستان بووه، دڵنیایی ده‌دات كه كشانه‌وه‌ی كۆمه‌ڵ و یه‌كگرتوو له حكوومه‌ت ده‌نگیان بۆ زیاد ناكات له هه‌ڵبژاردن و به‌ره‌ی ئیسلامیی یان یه‌ك لیستیش به "هه‌رگیز دروست نابێ" ناو ده‌بات، به تایبه‌ت كه وه‌ك ئه‌و ده‌ڵێ "كۆمه‌ڵ ده‌یه‌وێت ببێت به یه‌كه‌م هێزی ئیسلامیی له كوردستان".\nوا ده‌رده‌كه‌وێت كورد ناتوانێ یه‌ك لیست و هاوپه‌یمانى بێت بۆ هه‌ڵبژاردنه چاوه‌ڕوانكراوه‌كه‌ى ئایارى داهاتوو له عێراق]h، له دۆخى وادا سیاسه‌توانان ده‌بێت چى بكه‌ن؟\nهێزه سیاسییه‌كانى كوردستان تا پێش ریفراندۆم هیچ كێشه‌یه‌كى ئه‌وتویان نه‌بوو كه لێكترازانى گه‌وره و كێشه‌ى زۆر له نێوانیاندا دروست بووبێت و كاریگه‌رى له‌سه‌ر یه‌كهه‌ڵوێستى كورد بكات، به‌ڵام دواى ریفراندۆم كێشه‌كان به‌ره‌و ئاستێكی مه‌ترسیدار و لێكترازانێكى خراپ چوون، له یه‌كتر دوور كه‌وتنه‌وه، به تایبه‌تى دواى 16ى ئۆكتۆبه‌ر، به‌ڵام راستییه‌كه‌ی ده‌بوو ریفراندۆم و هه‌ڕه‌شه‌كانى عێراق زیاتر لایه‌نه سیاسییه‌كانى كوردستان له یه‌ك نزیك بكاته‌وه.\nبه‌گشتی ئه‌وه‌ی هه‌یه كاریگه‌ریى زۆر له‌سه‌ر یه‌كهه‌ڵوێستى كورد له به‌غدا و یه‌كڕیزى گه‌لى كوردستان و لایه‌نه سیاسییه‌كان ده‌كات و به‌و شێوه‌یه كورد ناتوانیت پێگه‌یه‌كى به‌هێز وه‌ربگرێ له عێراق، ئه‌گه‌ر یه‌ك لیستى هه‌بێت كه‌لێنه‌كان پڕ ده‌بنه‌وه و ده‌یان كێشه چاره‌سه‌ر ده‌بن، له‌وانه ماده‌ى 140 و پرسى مووچه و بودجه و پێشمه‌رگه و نه‌وت و گاز، به‌ڵام له‌گه‌ڵ هه‌موو ئه‌و ناكۆكییانه‌شدا، پێویسته جارێكى تر لایه‌نه سیاسییه‌كانی كوردستان بیر له به‌رژه‌وه‌ندیى گشتیى گه‌ل بكه‌نه‌وه و به یه‌ك لیست به‌شدارى له هه‌ڵبژاردنه‌كانى عێراق بكه‌ن.\nله‌وانه‌یه وه‌ك ئه‌وه‌ى له عێراق هه‌یه و دروستكردنى هاوپه‌یمانێتى، به هه‌مانشێوه هاوپه‌یمانێتى له كوردستانیش دروست بووبێت، به‌ڵام زیاتر دواى هه‌ڵبژاردنه‌كان ده‌رده‌كه‌وێت به تایبه‌تى دواى ئه‌وه‌ی هه‌ر لایه‌نێك پێگه‌ى خۆى ده‌زانێت.\nكه‌واته كورد بۆ به‌م رۆژه گه‌یشت و كێ هۆیه ئه‌و گه‌له‌ى هه‌موو عێراق چاوى له ده‌ستى بوو، ئێسته خۆى پێ كۆ ناكرێته‌وه؟\nته‌نگژه‌ی دارایى كێبه‌ركێی سیاسیى زیاتر له هه‌رێمى كوردستان دروست كرد، هه‌ندێك لایه‌نى سیاسى ده‌یانه‌وێت ئه‌مه بقۆزنه‌وه و لایه‌نى تر له‌كه‌دار و به‌رپرسیار بكه‌ن و خۆیان بدزنه‌وه و جه‌ماوه‌ر و پێگه‌یان بگه‌ڕێننه‌وه. پێم وایه پێشتر ئۆپۆزسیۆنى كوردستان شانبه‌شانى حكوومه‌ت كار و ئه‌ركى سه‌رشانی وه‌ك پێویست نه‌كردووه و هه‌مووان به‌رپرسیارن له دروستبوونى بارودوخى ئێسته‌ى كوردستان، ئێسته‌یش ریفراندۆم بۆ به‌غدا بووه‌ته پاساوێكى گه‌وره بۆ ئه‌وه‌ى خۆیان بدزنه‌وه له چاره‌سه‌ركردنى كێشه‌ى كورد، به‌ڵام هیچ پاساوێك له نێوان لایه‌نه سیاسییه‌كانى كوردستان نییه بۆ ئه‌وه‌ى خۆیان له به‌رپرسیارێتى بدزنه‌وه و كێشه‌كانیان چاره‌سه‌ر نه‌كه‌ن. ئێسته كێشه‌ى كورد له دنیا بووه‌ته باس و بابه‌تێكى سه‌ره‌كى و فشارى زۆر له‌سه‌ر عێراق هه‌یه و هێشتا كورد دۆست و پشتیوانى نێوده‌وڵه‌تى هه‌یه. كوڕبه‌ندى داڤۆس له چه‌ند رۆژى رابردوو به‌ڵگه‌ى ئه‌و راستییه‌یه كه دیدارى زۆر گرنگ و ئه‌رێنى له نێوان شانده جیاوازه‌كانى دنیا له‌گه‌ڵ حكوومه‌تى هه‌رێمى كوردستان ئه‌نجام درا و ره‌وشى سیاسى و داراییی كوردستان به‌ره‌و باشتر ده‌چێت.\nهه‌ڵبژاردنى كوردستانیش بۆ ئه‌مساڵ چاوه‌ڕوانكراوه هه‌رچه‌نده لایه‌نه‌كان له‌سه‌ر ئه‌وه كوك نین، به‌ڵام پێت وایه چ جۆره حكوومه‌تێك له داهاتووى كوردستاندا ده‌توانێ دادى برینه‌كانى كورد بدات؟\nئێسته حكوومه‌ت و لایه‌نه سیاسییه‌كانى كوردستان ده‌زانن هه‌ڵه‌كانیان چین، ئه‌وه‌ى ماوه‌ته‌وه پێویسته ده‌ست به چاره‌سه‌ركردنى هه‌ڵه‌كانیان بكه‌ن و هه‌ڵه مێژوویییه‌كانیان دووباره نه‌كه‌نه‌وه، پێویسته ئاراسته‌ى ره‌خنه به شێوه‌یه‌كى واقیعى و زانستى بێت، له رێى یاسا و ده‌ستوور به‌شێوه‌یه‌كى رژد چاكسازى بكرێت و پێداچوونه‌وه به هه‌موو سكته‌ره‌كاندا بكرێت و به‌هیچ شێوه‌یه‌ك نه‌گه‌ڕێینه‌وه بۆ دوو ئیداره‌یى. پێویسته بیر له به‌رژه‌وه‌ندیى گشتى و بژێوى هاووڵاتییان و خزمه‌تگوزارى بكرێته‌وه، ئومێدمان هه‌یه حكوومه‌تى داهاتوو ببێت به ساڕێژكه‌ری برینه‌كان.\nكوردستان له‌م دۆخه دارایى و سیاسییه ته‌نگه‌به‌ره ده‌رباز ده‌بێت، یان هێشتا مه‌ترسى كه‌وتنى هه‌یه؟ پێشبینى چى ده‌كه‌یت؟\nته‌نگژه‌ی دارایى زۆرترین كاریگه‌ریى له‌سه‌ر پرسه سیاسی و كۆمه‌ڵایه‌تى و دارایییه‌كانى كوردستان كردووه، به‌ڵام ئێسته هه‌رێم چووه‌ته قۆناغى وه‌ستاندنى ته‌نگژه‌كانى سیاسى و دارایى و هه‌نگاوى باش به‌ره‌و چاره‌سه‌رى ده‌نێت و زیاتر له‌وه‌ی هه‌بوو دواناكه‌وێت و تازه‌گه‌رى ده‌كه‌وێته گوڕه‌پانى سیاسیى كوردستان و پاڵه‌په‌ستۆ نێوده‌وڵه‌تییه‌كانیش له به‌رژه‌وه‌ندیى كورد ده‌بن، بۆیه عێراق چیتر ناتوانێت كاریگه‌ریى له‌سه‌ر هه‌رێمى كوردستان بكات به تایبه‌تى له رێى سه‌پاندنى هه‌ژموونى ئێران له كوردستان.\nبۆچوونێك هه‌یه كه كورد له هه‌موو لایه‌كه‌وه تووشى نه‌هامه‌تى ده‌بێ، چونكه زلهێزه‌كان هێشتا نایانه‌وێ كورد ببێت به به‌شێك له هاوكێشه‌كانى ناوچه‌كه، ئایا دنیا بۆ وا له كورد ده‌كات؟ مه‌ترسى لۆزانێكى تر له‌سه‌ر كورد له ئارادایه؟ وه‌ك ده‌زانین سایكس پیكۆ له‌لایه‌ن داعشه‌وه سنووره‌كانى سڕایه‌وه؟\nهاتنى داعش بۆ ناوچه كوردستانییه‌كان و شكاندنی ئه‌فسانه‌ى ئه‌وان له‌لایه‌ن هێزه‌كانى پێشمه‌رگه له واقیعدا كۆتاى به سایكس پیكۆ هێنا، به‌ڵام له رووى زانستییه‌وه هێشتا ماوه، زلهێزه‌كان هێشتا كار له‌سه‌ر یه‌كپارچه‌یى عێراق و سووریا ده‌كه‌ن، به‌ڵام گه‌لى كوردستان به ئه‌نجامدانى ریفراندۆم ئه‌وه‌ی سه‌لماند كه سایكس پیكۆ نه‌ماوه به ده‌نگدانی به‌ڵێََ بۆ سه‌ربه‌خۆیى و گه‌ڕاندنه‌وه‌ی ناوچه‌كان بۆ سه‌ر كوردستان، ئێسته ئه‌وه‌ى گرنگه ئه‌وه‌یه پێویسته كوردستان زیاتر له‌وه به‌رگه بگرێت بۆ ئه‌وه‌ى لۆزانێكى تر دووباره نه‌بێته‌وه.\nپێت وایه هۆیه‌كى ئه‌م دۆخه به‌رده‌وامه‌ی كوردستان جیاوازى یان نه‌گونجانى سلێمانى بێت له‌گه‌ڵ هه‌ولێر و دهۆك؟ به پشتبه‌ستن به‌وه‌ى سلێمانى هه‌رگیز رازى نییه و هه‌ولێریش پێى وایه كه‌مته‌رخه‌مى نه‌كردووه له به‌شداریى ئه‌و شاره له هه‌موو پرسه‌كانى تایبه‌ت به حوكمڕانى؟ له دۆخێكى وادا چاره‌سه‌ر چییه؟\nله واقیعى كوردستان تا ئێسته شوێنه‌واره‌كانى زۆنى سه‌وز و زه‌رد هه‌ن و لایه‌نه سیاسییه‌كانى شقوله به هاووڵاتییان ده‌كه‌ن، له سلێمانى جۆره ناڕه‌زایه‌تییه‌ك به خه‌ڵك ده‌رده‌بڕن و له هه‌ولێر و دهۆك زیاتر خه‌ڵك به‌بێ ده‌نگى ده‌هێڵنه‌وه، به‌ڵام به‌رپرسیارێتى ئه‌وه ته‌نیا له ئه‌ستۆى پارتى و یه‌كێتى نییه، به‌ڵكو له ئه‌ستۆی هه‌مووانه و هه‌ر لایه‌نێك به له‌به‌رچاوگرتنى به‌رژه‌وه‌ندى خۆیان به پاساوى جیاواز خه‌ڵك به‌كار دێنن .\nله رابردوو هه‌نگاوى گه‌وره هاوێژراوه بۆ نه‌هێشتنى دوو ئیداره‌ى و شتى زۆرباش و كارى گرنگ له‌لایه‌ن حكوومه‌تى هه‌رێمى كوردستان له رووى خزمه‌تگوزارى و ژێرخانى ئابوورى و وه‌به‌رهێنان و سه‌ربازى كراوه، به‌ڵام له‌گه‌ڵ ئه‌وه‌شدا هێشتا هه‌نگاوى زۆر ماوه بنرێ بۆ ئه‌وه‌ى كوردستان به‌هێزتر بێ، پێویسته خزمه‌تگوزارى و پڕۆژه‌ی ئاوه‌دانى بكرێت و زیاتر كار له بواره‌كانى وه‌به‌رهێنان و سیسته‌مى بانكى بكرێت و هه‌لى كار بێته دۆزینه‌وه بۆ هاووڵاتییان.\nئه‌گه‌ر به‌غدا ده‌ستى ده‌ستى به كورد بكات و نه‌یه‌ته ناو دانوستاندنه‌وه و مووچه نه‌نێرێ، به بڕواى تۆ كورد پێویسته چى بكات له حاڵه‌تێكى وادا؟\nبڕوا بۆ هه‌موو هێز و لایه‌نه سیاسییه‌كان دروست بووه كه عه‌بادى راستگۆ نییه له‌وه‌ى مووچه‌ى فه‌رمانبه‌رانى كوردستان بنێرێ. عه‌بادى به پاساوى پێداچوونه‌وه و وردبینى له لیستى مووچه‌خۆرانى هه‌رێم خۆى ده‌دزێته‌وه. ئه‌گه‌ر راستگۆیه با 17% بودجه‌ى هه‌رێم ره‌وانه بكات و دواتر به‌رپرسیارێتى بۆ هه‌رێمى كوردستان به‌جێ بێڵێت، پێویسته حكوومه‌تى هه‌رێمى كوردستان به‌پێى ده‌ستوورى عێراق ئاماده‌ی دانوستاندن بێت و لایه‌نه سیاسییه‌كانی كوردستانیش یه‌كهه‌ڵوێست بن به‌رانبه‌ر بودجه‌ى عێراق و نه‌یه‌ڵن تێپه‌ڕ بێت، كوردستان هه‌وڵ بدات له رێى هێزه‌كانی نێوده‌وڵه‌تییه‌وه فشارى زیاتر له‌سه‌ر عێراق دروست بكات بۆ ئه‌وه‌ى دانوستاندن بكرێت.\nباس له‌وه ده‌كرێت كه دواى 16ى ئۆكتۆبه‌ر موراڵى پێشمه‌رگه دابه‌زیوه و ریفراندۆمیش هه‌ر به سڕكراوى ده‌مێنێته‌وه، ئایا هۆی چییه و كورد تا كه‌ى ده‌توانێت ریفراندۆم به سڕكراوى بێهێڵێته‌وه؟\nهێزه‌كانى پێشمه‌رگه له‌سه‌ر بنه‌مای نیشتمانی دامه‌زراوه و هه‌نگاوى گه‌وره و كردارى هاوێشتووه، له رابردوودا پێشمه‌رگه كار و قاره‌مانێتى زۆرى نواندووه و نه‌شكاوه و موراڵیشى به‌رده‌وام به‌رز بووه. شه‌ڕى له‌گه‌ڵ گه‌وره‌ترین رێكخراوى تیرۆرستى كردووه و سه‌ركه‌وتوو بووه، به‌ڵام كاتێك خیانه‌ت له پێشمه‌رگه ده‌كرێت، ئه‌وا مۆراڵى دێته خواره‌وه. واته پێشمه‌رگه ته‌نیا به خیانه‌تى ناوخۆیى مۆراڵى دێته خواره‌وه نه‌ك هیچ دوژمنێكی ده‌ره‌كی.\nله‌باره‌ى ریفراندۆم، ئه‌وه ته‌نیا بۆچوون و راى گه‌ل بوو، بۆیه هه‌رگیز هه‌ڵناوه‌شێته‌وه و هه‌ر كاتێك كورد بیه‌وێت ده‌توانن سوودی لێ وه‌ربگرێ، بۆیه نابێت لایه‌نه سیاسییه‌كانى كوردستان پاساو بۆ خراپبوونى بارودۆخى كوردستان به ریفراندۆم بێننه‌وه و بڵێن ئه‌گه‌ر ریفراندۆم نه‌كرایه كوردستان به‌و دۆخه‌ى ئێسته نه‌ده‌گه‌یشت، ئه‌گه‌ر وا بیر بكه‌نه‌وه ده‌بێت ئه‌وه‌ش بڵێن ئه‌گه‌ر شۆڕشه‌كانى وه‌ك گوڵان و ئه‌یلوول و راپه‌ڕین و بزووتنه‌وه‌كانى گه‌لى كوردستان نه‌كرانایه، ئه‌وا گونده‌كانى كوردستان كاول نه‌ده‌كران و كیمیاباران و ئه‌نفال و قاتوقڕى و جینۆساید و سووتان و ته‌عریب و شتى وا، روویان نه‌ده‌دا.\nئایا حكوومه‌تى هه‌رێمى كوردستان ره‌وایه‌تى هه‌یه له كاتێكدا حكوومه‌تى عێراق و به‌شێك له لایه‌نه سیاسییه‌كانى كوردستانیش به ره‌وای نابینن؟\nپارتى حكوومه‌تى پێكهێناوه و لایه‌نى تر به‌شدارییان له‌گه‌ڵ پارتى كردووه بۆ ئه‌وه‌ى خزمه‌ت به به‌رژه‌وه‌ندیى گشتیى بكه‌ن له حكوومه‌تدا، ئێمه هه‌ڵسه‌نگاندن بۆ پێگه‌ى هیچ حزب و خزمه‌تى ئه‌وان بۆ به‌رژه‌وه‌ندیى گشتى ناكه‌ین، ئه‌وه بۆ گه‌لى كوردستان به‌جێ دێڵین، به‌ڵام نابێت هیچ لایه‌نێكی سیاسیى ئه‌ویتر تاوانبار بكات به‌و دۆخه‌ى ئێسته دروست بووه، به‌ڵكو پێویسته هه‌مووان پێكه‌وه كار بكه‌ن بۆ نه‌هێشتنى كێشه‌كان و ئه‌و دۆخه تێپه‌ڕێنن.\nتا هه‌ڵبژاردنه‌كانى داهاتوو حكوومه‌تى هه‌رێم ره‌وایه‌تى هه‌یه و ئه‌و ره‌وایه‌تییه به حكوومه‌تى عێراق و هه‌ندێ لایه‌نى سیاسیى لا ناچێت، به‌ڵكو به په‌رله‌مان و ده‌ستوور و یاسا و ده‌نگى گه‌لى كوردستانه‌وه به‌نده.\nپرسی ئیسلامییه‌كانى كوردستان و یه‌ك لیستییان له هه‌ڵبژاردن زۆر جار باسى لێوه ده‌كرێ، ئێوه به حوكمى ئه‌وه‌ى سه‌ركرده‌یه‌كى باڵاى یه‌كێك له‌و حزبانه بوون له رابردوودا، بۆچوونتان له‌سه‌ر یه‌ك لیستى حزبه ئیسلامییه‌كان چییه؟ ئایا ده‌توانن هاوپه‌یمانى و یه‌ك لیستى دروست بكه‌ن؟\nچه‌ند هه‌وڵێك بۆ یه‌ك لیستى هێزه ئیسلامییه‌كانى كوردستان هه‌بووه، به‌ڵام ته‌نیا هه‌وڵ بووه و هه‌نگاوى كردارى نین، به تایبه‌تى له نێوان یه‌كگرتوو و كۆمه‌ڵ چونكه ئه‌زموونێكى سه‌رنه‌كه‌وتوو له ناونیاندا هه‌یه و ئێسته كۆمه‌ڵ هه‌وڵى زۆر ده‌دات ببێت به هێزى یه‌كه‌مى ئیسلامیى له كوردستان، بۆیه به‌هچ شێوه‌یه‌ك حزبه ئیسلامییه‌كان ناتوانن به یه‌ك لیست بێنه خواره‌وه یان یه‌ك بگرن، به تایبه‌تى دواى ئه‌وه‌ی كه روون بووه‌وه كۆمه‌ڵ له‌گه‌ڵ لایه‌نى تر هاوپه‌یمانێتى بۆ هه‌ڵبژاردنه‌كانى به‌غدا پێك هێناوه.\nیه‌كگرتووه‌كانى بادینان و سلێمانی زۆر جیاوازییان هه‌یه وه‌ك ده‌رده‌كه‌وێت و كاریگه‌ریشیان جیاوازه، به‌پێی ئه‌زموونی خۆتان هۆی ئه‌مه چییه، به تایبه‌ت كه ماوه‌یه‌كه ئه‌و باس و خواسه شاراوه نییه و له‌ناو حزبه‌كه‌یش باس ده‌كرێ؟\nمافم نییه به‌ناوى یه‌كگرتووه‌وه قسه بكه‌م، یه‌كگرتوو له هه‌موو ناوچه‌كانى كوردستان جه‌ماوه‌رى خۆى هه‌یه، به‌ڵام بوونى دوو ناوچه‌ى سلێمانى و بادینان كاریگه‌رى له‌سه‌ر بڕیارى یه‌كگرتوو هه‌یه و بڕیارى سلێمانى زیاتر له‌سه‌ر هه‌ولێر و دهۆك زاڵه، بۆ نموونه یه‌كگرتووه‌كانى بادینان له‌گه‌ڵ ئه‌وه‌دا نه‌بوون له حكوومه‌ت بكشێنه‌وه وه‌ك حزب، به‌ڵام زاڵبوونى یه‌كگرتووه‌كانى سلێمانى هۆى ئه‌وه‌بوو سه‌ركردایه‌تیى سیاسى یه‌كگرتوو بڕیاری كشانه‌وه له حكوومه‌ت بدات. به‌ڵام پێم وایه كشانه‌وه‌ى حزبه‌كان به تایبه‌تى كومه‌ڵ و یه‌كگرتوو، نابێته هۆیه‌ك بۆ ئه‌وه‌ى ده‌نگى زیاتر له هه‌ڵبژاردنه‌كان به‌ده‌ست بێنن.\nده‌نگۆیه‌ك هه‌یه كه ئێوه له هه‌ڵبژاردنه‌كانى داهاتوو ده‌بن به كاندید بۆ وه‌رگرتنى پۆستى پارێزگارى دهۆك، شتى وا هه‌یه؟\nكشانه‌وه‌م له‌ناو ریزه‌كانى یه‌كگرتوو بۆ وه‌رگرتنى پۆستى پارێزگارى دهۆك نه‌بووه، هه‌روه‌ها وه‌رگرتنى پۆستى پارێزگار له‌لایه‌ى منه‌وه شانازییه و ئاماده‌م وه‌ریبگرم، به‌ڵام تا ئێسته ئه‌وه نه‌بووه به پڕۆژه و كه‌س داواى لێ نه‌كردووم، نایشارمه‌وه كه چاوه‌ڕێى وه‌رگرتنى پۆست و كارێكى شیاو ده‌كه‌م، چونكه خه‌ڵكانێكى زۆر پشتیوانیم لێ ده‌كه‌ن، شتێكى مومكین نییه بێجگه له پارتى بتوانم پۆستى پارێزگار وه‌ربگرم.\nوشه/ دهۆك -نه‌وزاد هلۆرى


Diplomatic Magazine | تاهیر بەگی جاف، ئەو شاعیرەی تەختی پاشایەتی رەتکردەوە لە پێناو تەختی دڵ دا\nمامۆستا عەلادین سەجادی ئاوا وێنەی تاهیر بەگ دێنێتە زەینمانەوە ( تاهیر بەگ پیاوێکی کورتە باڵا و ڕەزە شیرین بووە، سوور و سپی و موو زەرد و مێ چاو بووە، دەموچاوی درێژکەڵە و ڕیشی ئەتاشی، جل و بەرگی کوردی بووە، کەواو سەڵتەی جوانی لە بەر ئەکرد و چەفتەو مشکی لە سەر ئەبەست، لە لەشدا لاواز بووە، دڵتەڕ و سوارچاک و تفەنگچی بووەو، ڕاو و شکاری زۆری پێ خۆشبووه ...).\n" سەد کە پاشای ! حەز بکەی هەر جۆر موکافاتم ئەدەی؟\nتۆ بە ئومێدی کورەی نانەواخانەم ئەکەی؟ "\n"مەتلەعی سوبحی سەعادەت! مەزهەری عِلمُ الیَقین!\nئەی سوپاسالاری فەوجی ئەنبیائو مورسەلین!"\n" بە شوعلەی شەمعی ڕوخساری، دەسووتێ دڵ وەکو قەقنەس\nوەکو (تاهیر) نییە ئەمڕۆ بە جان و دڵ خەریداری "\n" با بکەم شیوەن لە داخی باخی عومری بێ سەمەر\nبەڵکو لوتفی شاهی لەولاک، بێ نەجاتم دا لە شــین"*\n" شەرمەزار و سەرڤگەندە و غافڵ و دێوانە خۆم\n" تـا بە کەی قوربان بناڵم من بە ئێش و دەردەوە؟\nشەش دەرم گیراوە، داماوم بە دەستی نەردەوە "\n" ئیلتیماسی (تاهیر)ی بێ چارە قەت سوودی نییە\nتۆ کە دایم شەڕفرۆشی! بەو دڵەی وەک بەردەوە "


ئەمەریکا بڕیاری دا دەستبگیرێت بەسەر کەشتیـیەکی بارهەڵگری کۆریای باکور، دوای ئەوەی یاسای نێودەوڵەتی پـێشێلکرد لە ڕێگەی هەناردەکردنی خەڵوزی بەردین و هاوردەکردنی ئامێر.\nجێفری بێرمان داواکاری گشتی لە مانهاتنی نیویۆرک لە ڕاگەیاندنێکد گوتی ئۆفیسەکەیان فرتوفێڵێکی کۆریای باکوری ئاشکراکردووە، ئەویش هەناردەکردنی چەندان تۆن لە خەڵوزی بەردینی ئاست بەرز لە ڕێگەی شاردنەوەی ناسنامەی کەشتیەکەیان(Wise Honest).\nگوتیشی بارە خەڵوزی هەناردەکردووە و ئامێری قورسی بۆ وڵاتەکەی هاوردەکردووە.\nکەشتیەکە ساڵی ڕابردوو لە ئەندەنوسیاوە دەستی بەسەردا گیرا لەسەر ئەوەی کاپتنی کەشتیـیەکە لە لایەن دەسەڵاتدارانی ئەو وڵاتەوە فەرمانی دەستگیرکردنی درابوو. پاشان لە مانگی حەوت ئەمەریکا سکاڵایەکی تۆمارکرد بۆ دەستگرتن بەسەر کەشتیەکەدا.\nجۆن دیمەرز یاریدەدەری وەزیری دادی ئەمەریکا ڕایگەیاند ئەم کەشتیـیە سزاکانی پـێشێلکردووە، بۆیە لە کار ڕاگیرا. گوتیشی دەبێت کۆریای باکور و ئەو کۆمپانیانەی یارمەتی دەدەن لە بەزاندنی سزاکانی ئەمەریکا و نەتەوە یەکگرتووەکان، چاک بزانن ئەمەریکا هەموو ڕێوشوێنێک دەگرێتەبەر بۆ جێبەجێکردنی سزا نێودەوڵەتیـیەکان.


یەكێتی: لە كۆبوونەوەی ئەمڕۆدا مەكتەبی سیاسی داوای شەراكەتی ڕاستەقینەی كردووە – تۆڕی میدیایی خەڵک\nیەكێتی: لە كۆبوونەوەی ئەمڕۆدا مەكتەبی سیاسی داوای شەراكەتی ڕاستەقینەی كردووە\n2019/03/12 - 10:51 PM\nوتەبێژی یەكێتیی نیشتمانیی كوردستان ڕایدەگەیەنێت، لە كۆبوونەوەی ئەمڕودا لەگەڵ مەكتەبی سیاسی پارتی، مەكتەبی سیاسی یەكێتی داوای شەراكەتی ڕاستەقینە و میكانیزم و پێداویستییە پڕاكتیكییەكانی جێبەجێكردنی كردووە، لەنێوانیشیاندا پشكەكانی یەكێتی لە پۆستەكاندا و هەرگیز باس لە پشكی گۆڕان نەكراوە.\nلەتیف شێخ عومەر وتەبێژی یەكێتیی نیشتمانیی كوردستان لە ڕوونكردنەوەیەكدا ڕایگەیاند، لەگەڵ واژوو كردنی ڕێككەوتنی نێوان بزووتنەوەی گۆڕان و پارتیدا، یەكێتیی نیشتمانیی كوردستان پیرۆزبایی و خۆشحاڵی خۆی دەمودەست ڕاگەیاندووە. ئەمڕۆیش لە كۆبوونەوەی هەردوو مەكتەبی سیاسی یەكێتی و پارتیدا، سەرەڕای دووپاتكردنەوەی هەمان هەڵوێست ئەوەش بیری ئامادەبووان هێنرایەوە، كە یەكێتی پێش سێ ساڵ داوای لە هەڤاڵانی پارتی كردووە، ڕێككەوتن لەگەڵ بزووتنەوەی گۆڕان ئەنجام بدەن.\nلەتیف شێخ عومەر ئاماژەی بەوەشداوە، سەبارەت بە پرسی دەستور و ئەو یاسایانەی كە ڕەهەندی نیشتمانییان هەیە، ئەمڕۆ مەكتەبی سیاسی یەكێتی جەختیكردووەتە سەر پرەنسیپی سازان لەنێوان هەموو لایەنەكان و پێكهاتنیان لەسەر ئەو پرسانە، لەگەڵ ئەوەشدا داوای بەشداری پێكردنی لایەنەكانی تریش لە كابینەی داهاتووی حكومەتی هەرێم.\nروونكردنەوەیەك لە وتەبێژی یەكێتیی نیشتمانیی كوردستانەوە\nئەمڕۆ لە هەندێك كەناڵی میدیا، هەواڵێكی ناڕاست و بێ بنەما سەبارەت بە هەڵوێستی یەكێتی لەبارەی ڕێككەوتنی نێوان پارتی دیموكراتی كوردستان و بزووتنەوەی گۆڕان و پشكی ئەو بزووتنەوەیە لە كابینەی ئایندەی حكومەتی هەرێمی كوردستان بڵاوكراوەتەوە.\nبۆ دەرخستنی ڕاستیەكان و ڕێگەگرتن لەهەر چەواشەكارییەك بەپێویستمانزانی ئەم روونكردنەوەیە بڵاوبكەینەوە:\nلەگەڵ ئیمزاكردنی ڕێكەوتنی نێوان بزوتنەوەی گۆڕان‌و پارتی دا، یەكێتیی نیشتمانیی كوردستان پیرۆزبایی‌و خۆشحاڵی خۆی دەمودەست ڕاگەیاندووە. ئەمڕۆیش لە كۆبونەوەی هەردوو مەكتەبی سیاسی یەكێتی‌و پارتی دا، سەرەڕای دووپاتكردنەوەی هەمان هەڵوێست ئەوەش بیری ئامادەبوان هێنرایەوە، كە یەكێتی پێش سێ ساڵ داوای لە هەڤاڵانی پارتی كردووە، رێكەوتن لەگەڵ بزوتنەوەی گۆڕان ئەنجام بدەن.\nسەبارەت بە پرسی دەستورو ئەو یاسایانەی كە ڕەهەندی نیشتمانیان هەیە، ئەمڕۆ مەكتەبی سیاسی یەكێتی جەختیكردۆتە سەر پرەنسیپی سازان لەنێوان هەموو لایەنەكان‌و پێكهاتنیان لەسەر ئەو پرسانە، لەگەڵ ئەوەشدا داوای بەشداری پێكردنی لایەنەكانی تریش لە كابینەی داهاتووی حكومەتی هەرێم.\nبزووتنەوەی گۆڕانپارتی دیموكراتی كوردستانلەتیف شێخ عومەریەكێتیی نیشتمانیی كوردستان\nمەی: لەگەڵ یەكێتی ئەوروپا گەیشتینە ڕێككەوتنێكی نوێ\nگۆڕان هەڵوێستی لەسەر هەناردەی نەوت لەلایەن هەرێمەوە ڕاگەیاند\n“پارتی ڕێنادات هیچ ئەندامێكی سەركردایەتی یەكێتی بكرێتە پارێزگاری كەركوك”\nئاری هەرسین: لە ئێستادا دوو ئیدارەیی هەیە و تەنیا بە فەرمی ڕانەگەیەندراوە\nوتەبێژی یەكێتی: وتەكانی مەحمود سەنگاوی گوزارشت لە بۆچوونی تایبەتی خۆی دەكات


رونكردنه‌وه‌یه‌ك له فراكسیۆنه‌كانی ئۆپۆزسیۆنه‌وه له په‌رله‌مانی كوردستان، سه‌باره‌ت به پرسی ره‌شنوسی ده‌ستور\nهه‌ر چوار فراكسیۆنه ئۆپۆزسیۆنه‌كه‌ی په‌رله‌مانی كوردستان جه‌خت له‌وه ده‌كه‌نه‌وه كه ره‌شنوسی ده‌ستور له‌لایه‌ن په‌رله‌مانه‌وه په‌سند كراوه و بڕیاری خستنه ریفراندۆمی ره‌شنوسه‌كه‌ش هه‌ر له‌ده‌سه‌ڵاتی په‌رله‌مانه به هه‌ماهه‌نگی له‌گه‌ڵ حكومه‌ت و لایه‌نی په‌یوه‌ندیدار.\nله رونكردنه‌وه‌یه‌كدا سه‌باره‌ت به وتاره‌كه‌ی بارزانی له‌سه‌ر ده‌ستور، فراكسیۆنه‌كانی گۆڕان و كۆمه‌ڵ و یه‌كگرتو و ئاینده له په‌رله‌مانی كوردستان ئاماژه به‌وه‌ش ده‌كه‌ن كه؛ په‌رله‌مان باڵاترین ده‌سه‌ڵاتی ته‌شریعی و چاودێری یه له كوردستان و نوێنه‌رانی سه‌رجه‌م توێژ و پێكهاته و لایه‌نه‌كانی كوردستانی له‌خۆ گرتوه، ئێمه پێمان وایه كه قێزگرتن له قای گه‌ل و جه‌ماوه‌ری كوردستان، به‌پاراستنی سه‌روه‌ریی یاسا ده‌سته‌به‌ر ده‌بێ، له‌ڕێی جێبه‌جێكردنی بڕیارو یاساكانی په‌رله‌مانه‌وه، نه‌ك به‌پێچه‌وانه‌وه .\nسه‌باره‌ت به وتاره‌كه‌ی سه‌رۆكی هه‌رێمیش، نیگه‌رانی خۆیان نیشانده‌ده‌ن له‌وه‌ی كه  " مۆركێكی حزبی پێ درا و ئێمه و هه‌مو جه‌ماوه‌ری كوردستان چاوه‌ڕێی ئه‌وه‌مان ده‌كرد سه‌رۆكی هه‌رێم له‌م كه‌ش و هه‌وا ئاڵۆز و پڕ له قه‌یرانه‌ی كوردستان و عێراقدا، جه‌خت له‌سه‌ر سازانی نیشتمانی بكاته‌وه و، رێگا چاره‌ی تازه بۆ ده‌رچون له‌و قه‌یرانانه بخاته‌ڕو، به‌ڵام به‌داخه‌وه له وتاره‌كه‌یدا جه‌ختی له‌سه‌ر هه‌ڵوێستی پارتی دیموكراتی كوردستان كرده‌وه، له‌مه‌ڕ پرسی ره‌شنوسی ده‌ستور و، هه‌وڵی هه‌مواركردنه‌وه‌ی".\nرونكردنه‌وه‌یه‌ك له فراكسیۆنه‌كانی ئۆپۆزسیۆنه‌وه له په‌رله‌مانی كوردستان\nسه‌باره‌ت به پرسی ره‌شنوسی ده‌ستور\nسه‌باره‌ت به پرسی ره‌شنوسی ده‌ستور، بابه‌تی گێڕانه‌وه‌ی پڕۆژه یاسای هه‌مواركردنه‌وه‌ی ده‌ستور، ئێمه ــ فراكسیۆنه‌كانی ئۆپۆزسیۆن له په‌رله‌مانی كوردستان ــ به پێویستمان زانی كه رونكردنه‌وه‌یه‌ك بۆ رای گشتی و هێزه سیاسییه‌كان و جه‌ماوه‌ری كوردستان بڵاوبكه‌ینه‌وه، بەتایبه‌تی پاش وتاری رۆژی 26/5/2013 ی سه‌رۆكی هه‌رێمی كوردستان :\nیه‌كه‌م/ سه‌ره‌تا پێویسته چه‌ند راستی یه‌كی یاسایی بخه‌ینه‌ڕو كه ره‌شنوسی ده‌ستور له‌لایه‌ن لیژنه‌یه‌كی ده‌ستورییه‌وه ئامادەكراوه كه په‌رله‌مانی كوردستان دیاری كردوه، دواتریش پڕۆژه یاسای ره‌شنوسی ده‌ستوره كه هه‌ر له‌لایه‌ن په‌رله‌مانه‌وه په‌سند كراوه و، بڕیاری خستنه ریفراندۆمی ره‌شنوسه‌كه‌ش هه‌ر له‌ده‌سه‌ڵاتی په‌رله‌مانه به هه‌ماهه‌نگی له‌گه‌ڵ حكومه‌ت و لایه‌نی په‌یوه‌ندیدار.\nدوه‌م/ به‌پێی ئه‌و یاسایانه‌ی سه‌ره‌وه، وه به‌و پێیه‌ی په‌رله‌مان باڵاترین ده‌سه‌ڵاتی ته‌شریعی و چاودێری یه له كوردستان و، نوێنه‌رانی سه‌رجه‌م توێژ و پێكهاته و لایه‌نه‌كانی كوردستانی له‌خۆ گرتوه، ئێمه پێمان وایه كه ڤێزگرتن له رای گه‌ل و جه‌ماوه‌ری كوردستان، به‌پاراستنی سه‌روه‌ریی یاسا ده‌سته‌به‌ر ده‌بێ، له‌ڕێی جێبه‌جێكردنی بڕیار و یاساكانی په‌رله‌مانه‌وه، نه‌ك به‌پێچه‌وانه‌وه .\nسێیه‌م/ سه‌باره‌ت به وتاره‌كه‌ی سه‌رۆكی هه‌رێمیش، كه به‌داخه‌وه مۆركێكی حزبی پێ درا، ئێمه و هه‌مو جه‌ماوه‌ری كوردستان چاوه‌ڕێی ئه‌وه‌مان ده‌كرد به‌ڕێز سه‌رۆكی هه‌رێم له‌م كه‌ش و هه‌وا ئاڵۆز و پڕ له قه‌یرانه‌ی كوردستان و عێراقدا، جه‌خت له‌سه‌ر سازانی نیشتمانی بكاته‌وه و، رێگا چاره‌ی تازه بۆ ده‌رچون له‌و قه‌یرانانه بخاته‌ڕو، به‌ڵام به‌داخه‌وه له وتاره‌كه‌یدا جه‌ختی له‌سه‌ر هه‌ڵوێستی پارتی دیموكراتی كوردستان كرده‌وه، له‌مه‌ڕ پرسی ره‌شنوسی ده‌ستور و، هه‌وڵی هه‌مواركردنه‌وه‌ی به پێی ئه‌و ئاماژانه‌ی له بڕگه‌ی یه‌كه‌مدا باسمان كردن، له كاتێكدا زۆربه‌ی زۆری هێزه سیاسییه‌كانی هه‌رێم و، یاسا ناسان و رۆشنبیران و ده‌نگی زۆرینه‌ی جه‌ماوه‌ر له‌گه‌ڵ ئه‌ویه كه ره‌شنوسی دەستوری هه‌رێم بگه‌ڕێته‌وه بۆ لیژنه‌یه‌كی په‌رله‌مانی و، چه‌ند خاڵێك كه سه‌رنجیان له‌سه‌ره هه‌موار بكرێنه‌وه.\nئێمه پێمان وایه ئه‌م كاره زۆر یاسایی یه و، ته‌نها ئه‌ركی په‌رله‌مانیشه ئه‌و گرفته چاره‌سه‌ر بكا.\nچواره‌م/ ئێمه فراكسیۆنه‌كانی ئۆپۆزسیۆن له په‌رله‌مان دوێنێ 26/5 سه‌رقاڵی ناردنی رونكردنه‌وه‌یه‌ك بوین بۆ سه‌رۆكی هه‌رێم، سه‌باره‌ت به بڕیاری ژماره(2)ی ساڵی 2011ی په‌رله‌مان، به‌داخه‌وه وتاری به‌ڕێزیان هێنده‌ی تر ته‌مومژی خسته سه‌ر دۆخه سیاسیه كه، بۆیه ناچارین بڵێین: كه بڕیاری ژماره(2)ی ناوبراو ئیلزامی هه‌مولا ده‌كا كه ده‌بێ ره‌شنوسی ده‌ستور بگه‌ڕێته‌وه، چونكه به پێی نه‌ریتی یاسایی هه‌ر بڕیار و یاسایه‌كی نوێ بڕیار و یاسا پێشوه‌كان هه‌ڵده‌وه‌شێنێته‌وه، بۆیه گێڕانه‌وه‌ی ڕه‌شنوسی ده‌ستور بۆ په‌رله‌مان ڕێگایه‌كی شه‌رعی و یاسایییه و، هیچ ڕێگرییه‌كی یاسایی له‌و لایه‌نه‌وه نیه، پێمان وایه ده‌كرێ زۆر به ئاسانی له چه‌ند رۆژێكدا پرۆژه‌كه هه‌موار بكه‌ینه‌وه و، لایه‌نی په‌یوه‌ندیداریش بیخاته ریفراندومه‌وه، ئه‌گه‌ر ئیراده‌یه‌كی نیشتمانی هه‌بێ بۆ سازان و، نه‌ك سه‌پاندنی بۆچونێكی دیاریكراوی لایه‌نێك به‌سه‌ر داوا و خواستی زۆرینه‌ی حزبه كوردستانیه‌كان و جه‌ماوه‌ری كوردستاندا.\nله كۆتاییدا ئێمه رای گشتی و جه‌ماوه‌ری كوردستان دڵنیا ده‌كه‌ینه‌وه زۆر به په‌رۆشین بۆپاراستنی یه‌كده‌نگی خه‌ڵكی كوردستان و زه‌مینه سازیی بۆ ئاساییكردنه‌وه‌ی دۆخه‌كه، تا له كه‌ش و هه‌وایه‌كی ئارامدا بچینه پرۆسه‌ی هه‌ڵبژاردن، بۆیه داوای كۆبونه‌وه‌یه‌كی تایبه‌تی په‌رله‌مانیشمان كردوه، بۆ تاوتوێی بابه‌تی ڕه‌شنوسی ده‌ستور و، دۆخی سیاسی كوردستان به شێوه‌یه‌كی گشتی.\nفراكسیۆنی یه‌كگرتوی ئیسلامی\nفراكسیۆنه‌كانی ئۆپۆزسیۆن: نه‌گه‌ڕاندنه‌وه‌ی ره‌شنوسی ده‌ستور پێچه‌وانه‌ی بڕیاری په‌رله‌مانه\nئۆپۆزسیۆن داوا ده‌كات رێكه‌وتننامه‌كه‌ی هه‌رێم و به‌غدا ببرێته په‌رله‌مان\nئۆپۆزسیۆن: درێژکردنەوەی ماوەی سەرۆکایەتی و خۆ هەڵبژاردنەوەی مەسعود بارزانی رەتدەکاتەوە


حکومەتی یەمەن و سعودیە و ئیمارات حوثییەکانی یەمەنیان تۆمەتبار کرد بەوەی پابەند نەبوون بەو ڕێکەوتنەی کە دوو هەفتە لەمەوپێش واژۆ کرا سەبارەت بە کشانەوەی هێزەکانی هەردوولای جەنگی یەمەن لە شاری حودەیدە و بەندەرەکانی.\nحوثییەکان لەمیانەی وتوێژەکاندا ڕێکەوتن لەسەر ئەوەی لە هەردوو بەندەری سەڵیف و ڕاس عیسا بکشێنەوە، ئەمەش هەنگاوێکی ئەرێنی بوو بەرەو کەمکردنەوەی ململانێکانی ناو یەمەن کە ماوەی چوار ساڵە بەردەوامە.\nحکومەتی یەمەن و سعودیە و ئیماڕات داوایان لە ئەنجومەنی ئاسایشی نێودەوڵەتی کرد داوا لە حوثییەکان بکات بەرپرسیارێتیەکانیان جێبەجێ بکەن، ئەمەش بەپێی ئەو نامەیەی کە ڕۆژی دووشەممە ڕەوانەی ئەنجومەنی ئاسایش و سکرتێری گشتی نەتەوە یەکگرتووەکان کراوە.\nلە نامەکەی ئەو سێ وڵاتەدا هاتووە دەڵێت " ڕەت کردنەوەی لەناکاوی حوثییەکان بۆ کشانەوەی هێزەکانیان لە هەردوو بەندەری سەڵیف و ڕاس عیسا توشی سەرسوڕمانمان ناکات بەهۆی ئەوەوە کە چەند مانگێکە خاوە خاو دەکەن لە جێبەجێکردنی ڕێکەوتنەکەدا."\nلە دوای واژۆکردنی ڕێکەوتنی ئاگربەست لە مانگی دوانزەدا لە سوید، حوثییەکان و هاوپەیمانێتی بە ڕابەرایەتی سعودیە یەکتری تۆمەتبار دەکەن بە تۆمەتی پێشێلکردنی ڕێکەوتنی ئاگربەست، بەڵام نەتەوە یەکگرتووەکان ڕەتی کردەوە لۆمەی هیچ کامێکیان بکات.\nوتەبێژی نەتەوە یەکگرتووەکان ستیڤن دوگاریک وتی وتوێژەکان بەردەوامن لەگەڵ هەردوولادا تاوەکو بەرپرسیارێتییەکانیان جێبەجێ بکەن و هێزەکانیان لە بەندەرەکان بکشێننەوە.\nدوای وتوێژەکانی حودەیدە کە دوو ڕۆژی خایاند، نەتەوە یەکگرتووەکان ڕایگەیاند حکومەتی یەمەن و حوثییەکان ڕێکەوتوون لەسەر قۆناغی یەکەمی کشانەوەی هێزەکان.\nنەتەوە یەکگرتووەکان هیوادارە لە شاری حودەیدە شەڕ و پێکدادانەکان نەمێنن تاوەکو یارمەتیە مرۆیی و تەندروستییەکان بگەنە دەستی ملیۆنان هاوڵاتی یەمەنی.


ماڵپەری فیردەوس | ئایا کردەوەی باش قبول دەبێت ئەگەر پەیوەندی ببڕیت ؟\nسەردێری پرسیار:ئایا کردەوەی باش قبول دەبێت ئەگەر پەیوەندی ببڕیت ؟\nبەرواری دانان :2018-10-20 کۆدی پرسیار:678\nپرسیار // ئایا ئەگەر دوو کەس قسە لە گەل یەکتر نەکەن و ڕق و کینە بەردەوام لە نێوانیان دا هەبێت و ئاشت نەبنەوە خوای گەورە لە تاوانیان خۆش دەبێت ئەگەر تەوبە بکەن ؟\nوەلام // پێغەمبەر سەلامی خوای لێ بێت دەفەرمووێت : (( تُفْتَحُ أَبْوَابُ الْجَنَّةِ يَوْمَ الْإِثْنَيْنِ، وَيَوْمَ الْخَمِيسِ، فَيُغْفَرُ لِكُلِّ عَبْدٍ لَا يُشْرِكُ بِاللهِ شَيْئًا، إِلَّا رَجُلًا كَانَتْ بَيْنَهُ وَبَيْنَ أَخِيهِ شَحْنَاءُ، فَيُقَالُ: أَنْظِرُوا هَذَيْنِ حَتَّى يَصْطَلِحَا، أَنْظِرُوا هَذَيْنِ حَتَّى يَصْطَلِحَا، أَنْظِرُوا هَذَيْنِ حَتَّى يَصْطَلِحَا )) رواه مسلم (رقم/2565)\nواتە : دەرگاکانی بەهەشت دەکرێنەوە ڕۆژی دوو شەم و پێنج شەم ، خوای گەورە لە هەموو بەندەیەک خۆش دەبێت کە شەریکی بۆی بریار نەدابێت ، ئیلا پیاوێک ڕق و کینەی لە نێوان خۆی و براکەی دا هەبێت ، پێیان دەوترێ : وازی لێ بهێنن هەتا ئاشت دەبنەوە و ڕق و کینە نامێنێت لە نیوانیان ، سێ جار ئەمە دووبارە دەکرێتەوە .\nمبارەکفوری ڕەحمەتی خوای لێ بێت دەفەرمووێت : (( لێ خۆش بوون بۆ هەردووکیان دواخرا بەشێوەیەکی گشتی بۆ هەموو تاوانەکان بۆ ئەوەی بگەڕێنەوە یان مەبەستی تەنها تاوانی قسە لەگەل یەک نەکردنە و ڕق لێبوونەوەکەیە....))\nئیمام النووی ڕەحمەتی خوای لێ بێت دەفەرمووێت : (( تەوبە دروستە لە تاوان ئەگەر چی بەردەوامیش بی لەسەر تاوانێکی تر ، ئەگەر تەوبەیەکی ڕاستی کرد بە مەرجەکانییەوە پاشان گەڕاوە بۆ ئەو تاوانە ، لەسەر دەنووسرێ ئەو تاوانەی جاری دووەم و تەوبەکەی پووچ نەبووە ، ئەمە ڕای ئەھلی سونەیە . )) " شرح النووي على مسلم" (17/ 59) .\nزانایان دەلێن ئەگەر یەکێک کردەوەی باش بکات و تەوبە بکات لە تاوانەکانی تر دەلێین کردەوەی باشی و تەوبەی وەرگیراوە ئیلا ڕق و کینەی نەبێت بەرامبەر بە براکەی و قسە نەکات لە گەلی ، دەلێین کردەوەی باش و تەوبە لە تاوانەکانی تر پەیوەندی بە ڕق و کینەوە نییە ، هیچ بەلگە نەهاتوون روون و ئاشکرا بن کەپەیوەندیان پێکەوە هەبێت یان کردەوەی تر پووج بکات .\nکەواتە وتەی ڕاست دەلێین تەوبە بەش بەش دەبێت بەسەر تاوانەکان ، ئەگەر تەوبە بکات لە تاوانێک پەیوەندی بە تاوانی ترەوە نەبێت ، وەک تەوبە کردن لە زینا بەلام لە عەرەق خواردنەوە تەوبە ناکات ، دەلێین تەوبەی لە زینا وەرگیراوە بەلام لە عەرەق وەرنەگیراوە .\nبەلام ئەگەر تەوبە بکات لە حەشیش بەلام بەردەوامە لەسەر عەرەق ، یان تەوبە لە ڕیبا الفضل بكات بەلام بەر دەوامە لە ڕیبا النسیئة دەلێین تەوبەی دروست نییە .\nئەگەر بلێیت بە قسە نەکردن و ڕق و کینە ناحەق هیچ کردەوە و تەوبە کردن لە تاوانەکانی تریش وەرناگیرێ ئەوا دەلێین :\n(١) دەرگای تەوبەت داخست و ڕێگایەکی هەلەت هەلبژارد .\n(٢) دەرگای بێ ئومێد بوون لەڕەحمی خوای گەورەت کردەوە ، خەلکێکی زۆر بێ ئومێد دەبێت لە ڕەحمی خوای گەورە .\n(٣) ئەم تاوانە مامەلەت لەگەڵ کرد وەک شیرکی گەورە کە شیرکی گەورە نییە .\nمانای فەرموودەکە وایە ئەو تاوانەی کە لێ خۆش بوون بۆی نییە بەردەوام بوونە لەسەر ڕق و کینەیە ، کە خودی ڕق و کینەکەیە خوای گەورە لێ خۆش نابێت هەتا ئاشت دەبنەوە ڕق و کینە نامێنێت .\nخەلکانێکی زۆر وا تێگەیشتوون کە یەکێک لە مەرجەکانی تەوبە ئەوەیە کە نابێت بگەڕێیتەوە سەر خودی تاوانەکە کە ئەمەش تێگەیشتنێکی زۆر ھەڵەیە ، چونکە :\n(أ) کەس نییە تاوانێک چەند جار دووبارە نەکاتەوە ئەگەر وابێت کەس تەوبەی قبول نییە ، چونکە خەلک ماوە ماوە تووشی ھەمان تاوان دەبنەوە ، وەک غەیبەت و نەزەر کردن و استمناء و .....\n(ب) دەرگای بێ ئومێد بوون لە ڕەحمی خوا دەکرێتەوە و خەلک بێ ئومێد دەبێت .\n(ج) ھیچ بەلگە نەھاتوون کە یەکێک لە مەرجەکانی تەوبە ئەوە بێت نابێتە بگەڕێیتەوە سەر خودی تاوانەکە ، بەلکو زانایان دەلێن دەبێت عەزمی ھەبێت کە نەگەڕێتەوە بۆ خودی تاوانەکە و حەز نەکات ، ئەگەر حەز بکات بگەڕێتەوە بۆ سەر تاوانەکە کاتی تەوبە کردن ئەوا تەوبەی قبول نییە .


سەرۆکى حکومەتى هەرێمى کوردستان سوربوونى خۆى لەسەر جێبەجێکردنى یاساى چاکسازى دوپاتکردەوە و ئاماژەى بەوە کرد ، ئامانج لە یاساى چاکسازى پاراستنى مافى موچەخۆرانى شایستە و راستەقینەیە.\nنوسینگەى رۆژنامەوانى سەرۆکى حکومەتى هەرێمى کوردستان لە راگەیەندراوێکدا ناوەڕۆکى کۆبوونەوەى ئەمڕۆ (چوارشەممە)ى ئەنجومەنى وەزیرانى بڵاوکردەوە و ئاماژەى بەوە کرد "ئەنجومەنی وەزیران بڕیاریدا حکومەتی هەرێمی کوردستان لە گفتوگۆکان بەردەوام بێت بۆ گەیشتن بە ڕێککەوتنێک کە ماف و شایستە دەستوورییەکانی هەرێمی کوردستانی تێدا پارێزراو بێت".\nبەگوێرەى راگەیەندراوەکە "سەرۆکی حکومەتی هەرێمی کوردستان جەختی لەوە کردەوە کە چاکسازی لە هەموو کەرتەکاندا دەکرێت و پرۆسەیەکی بەردەوامە . ئامانجیش لە چاکسازی کە خواستی زۆرینەی خەڵکی کوردستانە، هێنانەدی دادپەروەری و پاراستنی مافی مووچەخۆرانی شايستە و ڕاستەقینەیە" .\nهاوکات ئاماژە بەوە کراوە کە لەکۆبوونەوەکەدا بە کۆی دەنگ سەرجەم ڕاسپاردەکانی لیژنەى وەرگرتنى باج پەسەندکراوە بە ئاراستەی هەڵوەشاندنەوەی هەر لێخۆشبوونێکی باج ئەگەر لە دەرەوەی یاساکان درابێت و هەرچی زوو جێبەجێکردنی پەیرەوی پیادەکردنی پیشەی ژمێریاری یاسایی و کاری ووردبینی پڕۆژە بازرگانییەکان بۆ ئەوەی ژمێریارە یاساییەکان بەرپرسیارێتی لە ئەستۆ بگرن و بۆ بەرگرتن لەخۆدزینەوە لە پێدانی باج، و پابەندکردنی کۆمپانیاکان بە پێدانی باج و وەرگرتنی ڕێکاریی یاسایی بەرامبەر ئەو کەس و کۆمپانیایانەی خۆیان لە پێدانی باج دەدزنەوە یان مۆڵەتەکانی لێخۆشبوونی باج بە پێی یاسا بۆ پڕۆژەکانی وەبەرهێنان خراپ بەکاردەهێنن.\nلە وڵاتێک مافیاکان قەدەغەی هاتوچۆیان سەپاندووە و هەرکەس سەرپێچی بکات دەیکوژن\n2020.07.17 - 12:03


5/2/2019 - 18:29\nپارێزگاکەیان شادەماری ئابووری عێراقە، بەڵام پەراوێزخراوە\nهاوینی ساڵی رابردوو له به‌سره به‌هۆی نه‌بوونی خزمه‌تگوزارییه سه‌ره‌تاییه‌كان خۆپیشاندانێكی جه‌ماوه‌ری له‌م شاره ده‌ستی پێكرد، دواتر حكوومه‌تی عێراق به‌سه‌رۆكایه‌تی سه‌رۆك وه‌زیرانی پێشوو حه‌یده‌ر عه‌بادی چه‌ند بریارێكی ده‌ركرد له‌به‌رژه‌وه‌ندی دانیشتوانه‌كه‌ی، به‌ڵام سەرجەم ئەو چارەسەرانەی حكومەتی فیدراڵی پیادەی كردوون، كاتی بوون.\nچالاکوانان و سەرپەرشتیارانی خۆپیشاندانەکانی ساڵی رابردووی بەسرە، پرسی بە هەرێم بوونی پارێزگاکەیان دەورژوێننەوە و لە رێگەی ئەنجومەنی خۆجێی و حکومەتی فیدراڵییەوە کار لەسەر دۆسیەکە دەکەن.\nئاماژەی بەوەکرد؛ جارێکی دیکە چالاکی سیاسی و جەماوەریی دەستپێدەکەنەوە بۆ بەهەرێم کردنی پارێزگاکەیان، چونکە پێیانوایە بەبێئەوەی ببنە هەرێمێکی سەربەخۆ ناتوانن مافەکانیان بەدەستبهێنن، لەگەڵئەوەشدا ئەنجومەن و پارێزگای بەسرە تووشی شەرمەزاری بوون کە ناتوانن وەڵامدەرەوە خواستەکانی دانیشتوانی شارەکە بن.\nپەسەندکردنی یاسای بودجەی عێراق بۆ ساڵی (2019) لەلایەن پەرلەمانەوە، ناڕەزایەتی چالاکوانان و سەرپەرشتیارانی خۆپیشاندانەکان و ئەنجومەنی خۆجێی پارێزگای بەسرەی لێکەوتەوە، بەوەی ئەو بودجەیەی بۆ پارێزگاکەیان تەرخانکراوە لە ئاستی داهاتی شارەکە و پڕۆژەکانیدا نییە و بۆ ئەوەش دووبارە هەڵمەتی کۆکردنەوەی ئیمزا و هەوڵەکانیان بۆ بە هەرێم بوونی بەسرە دەست پێدەکەنەوە.


12/9/2020 01:59 PM\nئەناڵم ئەڵێم: تۆ وەك ئاوێنەی\nبۆ شوێن دەستکردی کردگار وێنەی\nبۆچ پێم نانوێنی وێنەی فۆتۆغراف\nوێنەی شیرینی نازدارانی جاف\nرەفیقی وێنەگر كەسایەتییەكی دیاریی كلتووری‌و هونەریی كوردستانە، خۆی‌و باوكی لەچاوی كامێرا بچووكەكانیانەوە، مێژووییەكی مەزنیان تۆمار كردووە. وێنەی كەسایەتی نیشتمانی‌و سیاسی‌و كۆمەڵایەتی‌و زانستی‌و فەرهەنگی، دیمەنی شارو گەڕەك‌و گوند، سروشت، بۆنەی نیشتمانی‌و نەتەوەیی، شوێنی گشتی، یٔاهەنگ، شەڕ، كارەساتی سروشتی، كەوتوونەتە ناو بۆسەی چاوی یٔەو كامێرانەوە‌و گیروان، یٔیدی یٔەو وێنانە بوونەتە تۆمارێكی راست‌و زیندووی شاری سلێمانی‌و شار‌و ناوچەكانی دیكەی كوردستانی گەورە. بەوەش یٔەو خانەوادەیە لەرێی چاوی گەشی كامێرەكانیانەوە، هەزاران وێنەیان گرتووە، بەوەش خزمەتێكی گەورەیان بەمێژووی گەلی كوردستان كردووە‌و ناویان لە لاپەڕە زێڕینەكانی مێژوودا بەشانازییەوە تۆمار دەكرێت.\nرەفیق مەحموود محەمەد كە بەرەفیقی وێنەگر ناسراوە، ساڵی 1932 لەگەڕەكی گۆیژەی شاری سلێمانی چاوی بۆ ژیان هەڵهێناوە.\nیٔەو لەیٔامێزی خێزانێكی خوێندەوار‌و نیشتمانپەروەردا پەروەردە بوو. هەر لەمناڵییەوە بەهۆی مەحموود یٔەفەنی رەسامی باوكییەوە، بە كامێرا‌و فۆتۆ یٔاشنا بوو. چونكە باوكی بەفۆتۆگرافەرە پێشەنگ‌و دێرینەكانی شاری سلێمانی دادەنرێ، یٔەو دوای جەنگی یەكەمی گێتی، بەخۆی و كامێراكەیەوە لە شاری قودسەوە بۆ شاری سلێمانی گەڕایەوە. مەحموود ئەفەنی لە کاتی جەنگی یەکەمی جیھان ئەفسەری عوسمانی بووەو لەلایەن سوپای ئنگلیزەوە بەدیل گیراوەو لەشاری قودس زیندانی بووە، لەزیندان بەشداری خولی فۆتۆگرافەری کردووەو سەرکەوتوو بووەو کامێرەیەکی بەدیاری دراوەتێ .دوای ئازادبوونی بەخۆی وکامێرەکەیەوە گەڕاوەتەوە سلێمانی. یٔیدی كاری فۆتۆگرافەری كردە خولیا‌و سەرچاوەی بژێویی ژیانی، بەوەش یٔەو پیشەیە لای رەفیقی كوڕی خۆشەویست دەبێت‌و درێژەی پێدەدات.\nرەفیق سەرەتای ژیانی منداڵی دەخرێتە حوجرە‌و لەوێ قوریٔانی پیرۆز‌و دەرسە یٔاینیەكانی دیكە دەخوێنێ،دواتر دەچێتە مەكتەبی رەسمی‌و لەقوتابخانەی فەیسەڵییە درێژە بەخوێندن دەدات.\nبەهۆی یٔەوەی محەمەد قودسی برای لەگەڵ سێ یٔەفسەری دیكەدا بەشداری كۆماری كوردستان لە مەهاباد دەكەن‌و دوای روخانی كۆمار دەگەڕێنەوە عیراق،لە 19ی حوزیرانی 1947 لەلایەن رژێمی پاشایەتییەوە لەسێدارە دەدرێن‌و دواتریش خانەوادەكەی نەفی دەكرێن بۆ شارەكانی هەولێر‌و كۆیە‌و رواندز، یٔیدی رەفیق دەرفەتی خوێندنی لەدەست دەچێ‌و خۆی بۆ كاری فۆتۆگرافەری تەرخان دەكات.\nساڵی 1954 دەگەڕێتەوە شاری سلێمانی‌و لە نزیك سەرا ستۆدیۆیەكی بەناوی خۆیەوە دانا‌و بەكاری فۆتۆگرافییەوە سەرقاڵ دەبێ‌و یٔەرشیفی وێنەیی باوكی دەوڵەمەندتر دەكات.\nساڵی 1962 پەیوەندی بەشۆڕشی یٔەیلولەوە دەكات‌و دەبێ بەپێشمەرگە، لەژیانی پێشمەرگایەتیش بایەخ بەهونەری وێنەگرتن دەدات‌و چەندین وێنە‌و ڤیدیۆی جوان‌و ناوازەی پێشمەرگەو ناوچە یٔازادكراوەكانی شۆڕشدا دەگرێت.\nدوای پێشمەرگایەتی‌و هاتنەوەی بۆ ناوشای سلێمانی لەسەر كاری فۆتۆگرافەری بەردەوام دەبێ‌و زۆربەی تەمەنی خۆی بەو كارە پیرۆزە دەبەخشێت.\nیٔەو وەك خۆی باسی دەكات نزیكەی نیو ملیۆن وێنەی جیاجیای سەرانسەری كوردستانی گەورەی هەیە‌و نزیكەی 34 هەزار جامی وێنەی نەشۆراوەی هەیە، كە هەموو یٔەوانە سامانێكی گەورە‌و بەنرخی مێژووی كوردستانە.\nكاك رەفیق زۆربەی تەمەنی لەگەڵ كامێرا‌و پیشەی فۆتۆگرافەری بەرێكرد‌و بەچاوی كامێرا‌و دەستە رەنگینەكانی مێژوویەكی پڕ شانازی بۆ خۆی‌و خانەوادەكەی‌و كوردستان تۆمار كردووە، كە جێگەی ستایش و دەستخۆشییە.\nكاك رەفیق 88 ساڵ ژیا، سەرباری تەمەن‌و ماندوو بوونی زۆر، کۆڵی نەداو لەم ساڵانەی دواییدا بەشێكی وێنەكانی لەگەلەرییەكەی نمایش كردبوو ، کەمێژوومان بۆ دەگێڕنەوە. یٔەوهیوای یٔەوەی دەخواست كە وێنە‌و بەرهەمەكانی پارێزراو بن‌و لەخزمەتی كورد‌و كوردستاندا بن.\nلەكۆتاییدا رێزو ستایشی بێپایان بۆ ئەم پیاوە گەورەیە، كە لەرێی چاوی گەشی كامێراكەیەوە، مێژوویەكی جوان‌و رەنگینی شار‌ی سلێمانی و كوردستانی تۆمار كردووە.\nبەداخەوە بەرەبەیانی 8ی ئەیلولی 2020 بۆ دواجار چاوە گەشەکانی لێکناو بەسەیوان سپێردراو چووە ریزی نەمرانی نیشتمانەوە.


عارف ڕوشدی :بەبێ كورد عێراق سەقامگیری بەخۆیەوە نابینێت\nچوار شەممە, 30 ئایار 2018 10:27\nعارف ڕوشدی، راوێژكاری مەكتەبی سیاسیی پارتی دیموكراتی كوردستان، لە چاوپێكەوتنێكی تایبەتدا لەگەڵ هەفتەنامەی زاری كرمانجی دیاركرد، بوونی پارتی لە بەغدا سەنگەری بەهێزە تاكو هەموو لایەنە كوردستانییەكان لە خۆ كۆبكاتەوە و پێكەوە بەرگری لە خواست و مافە ڕەواكانی گەلی كورد بكەن لەو قۆناغەدا. گوتیشی: پارتی و سەرۆك بارزانی لەگەڵ ئەوەدان كە هاوپەیمانەتییەكی بەهێزی كوردی بۆ بەغدا دروست بكرێت، بۆ ئەوەی هەمووان پێكەوە بەرگری لە مافەكانی گەلی كورد بكەن، بۆیە داوا دەكەم پەیامی سەرۆك بارزانی ببیتە هاندەرێك بۆ هەموو لایەنە سیاسییەكان كە پێكەوە كار بۆ بەجێهێنانی خواستی میللەتی كورد بكەن.\nعارف ڕوشدی، راوێژكاری مەكتەبی سیاسیی پارتی دیموكراتی كوردستان دەڵێ" دیدار و كۆبوونەوەكانی شاندی پارتی لەگەڵ لایەنە عێراقییەكان لە كەش و هەوایەكی نورماڵدا بەڕێوەچوون، توانیویانە دیدوبۆچوونی ئەو لایەنانەی لەگەڵ كۆبوونەوە وەربگرن و تێگەیشتنێك دروست بكەن، مەبەستی چوونی ئەو شاندە هەر لەسەرەتاوە بۆ بەغدا بۆ ئەوە بوو كە لە هەڵوێستی ئەو لایەنانە تێ بگەن كە لە داهاتوودا دەسەڵات دەگرنە دەست، ئەو تێگەیشتنە لای شاندی پارتی دروست بووە، لە نزیكترین كاتدا دەرئەنجامەكانی بە دەست هاتوونە لەگەڵ سەرۆك بارزانی و مەكتەبی سیاسی گفتوگۆ دەكەن، بۆ ئەوەی بۆ قۆناغی دووەم كە هەوڵ دەدرێت، شاندی كوردستانی هەبێت، نەك شاندی حزبی، كە یەكێك لە خواستەكانی سەرۆك بارزانی و پارتی ئەوەیە كە هەموو لایەنە سیاسییەكان بتوانن لە سەر بنەمای لێك تێگەیشتن و كارنامەیەكی كوردانە پێكەوە بەرەو بەغدا بچن، بۆ ئەوەی بتوانین دەستكەوتەكان بپارێزین و دەستكەوتی زیاتریش بۆ گەلی كورد بە دەست بهێنین.\nعارف ڕوشدی، دەشڵێ" كێشەی كورد لەگەڵ عێراق كێشەی حزبی نیە، كێشەی نەتەوە و خاكمان هەیە، ئەو كێشەیە بە هەموو لایەنەكانەوە گرێدراوە، بۆیە پێویستە لایەنە سیاسییەكان بەشدار بن، بۆیە هیچ كات سەرۆك بارزانی و پارتی خوازیاری ئەوە نەبوونە كێشەی گەلی كورد بچووك بكرێتەوە بۆ كێشەی حزبی، بەڵكو گرێدراوە بە هەموو تاكێكەوە، بە هەموو لایەنەكانەوە، بەتایبەتی ئەو لایەنانەی ئێستا كورسیان بە دەستهێناوە، داوامان ئەوەیە ئەوان لە قۆناغی تای هەڵبژاردن تێپەڕ بن و بابەتی خواست و داواكانی گەلی كورد جیابكەنەوە لە گلەیی و گازندەی حزبی، ئەوەی ئەوان ئێستا ئەوان داوا دەكەن دەتوانن بە رێگەیەكی شیاو كار لەسەر بكەن، بەڵام بە دووركەوتنەوە لە یەكدی لە پێناو بەرگری كردنی هاوبەش دەستكەوت و داواكانی گەلی كورد پێویستە بۆ هەموومان ببێتە هێڵی سوور پێكەوە دەست بەكار بین و داوای مافی گەلی كورد بكەین.\nئەو راوێژكارەی مەكتەبی سیاسیی پارتی ئاشكراشی كرد" پێش ئەوەی شاندی پارتی بچێتە بەغدا بە هەموو حزب و لایەنەكانمان راگەیاند، پارتی و سەرۆك بارزانییش خوازیاری ئەوەن رێكخستنێكی نوێ لەناو هەرێمی كوردستاندا دروست ببێت و هاوپەیمانەتییەكی بەهێزی كورد دروست بكرێت، بۆ ئەوەی بتوانین پێكەوە بەرگری لە مافەكانی گەلی كوردستان بكەین كە لە دەستووری عێراقدا هاتوون، سەرۆك بارزانی و سەرۆكی حكوومەتی هەرێمیش جەختیان لەوە كردووەتەوە، بەڵام كاتێك بینیمان هەندێك لایەن ناڕازینە و بایكۆتی پرۆسەی سیاسی دەكەن، ئێمەش نەمان ویست كات بكوژین، چونكە لایەنە عێراقییەكان لەسەر ئێمە ڕاناوەستن، بۆیە ئەگەر ئێمە لە مەیدان نەبین و ئامادەیی خۆمان دەرنەبڕین و گفتوگۆ لەگەڵ لایەنەكان نەكەین، ئەوان لەسەر ئێمە ڕاناوەستن، ڕاستە حكوومەت بە بێ كورد پێك ناهێت، بەڵام ئەوان كاری خۆیان دەكەن و لە كۆتایی هیچ شتێك بە دەست ئێمەوە ناهێت، بۆیە پارتی ئەوەی زانیوە و لە خەمی گەلی كورددایە بۆیە چووەتە بەغدا، ئێستاش كە شاندەكە گەڕاوەتەوە دەمانەوێت هەموومان پێكەوە دابنیشین و گفتوگۆ بكەین و پێكەوە روو لە بەغدا بكەین، بۆ ئەوەی خاڵ لەسەر پیتەكان دابنێین.\nسەبارەت بەوەی بۆچی پارتی دەیەوێت بچێتەوە بەغدا كە هەندێك لایەن دەڵێن پارتی ریفراندۆمی ئەنجامداوە بۆ ئەوەی پشت لە بەغدا بكات، رۆشدی دیاركرد"ڕاستە ئێمە ریفراندۆمان ئەنجامداوە و تێشدا سەركەوتوو بووین، هەموو جیهان ئێستا لە گەلی كورد تێگەیشت كە چی دەوێت و داوای چی دەكات، ریفراندۆم مافێكی دیموكراسیی میللەتی كوردە، هەروەها پابەندنەبوونی حكوومەتی بەغدا بە دەستوور ئەوە وای كرد كە ریفراندۆم ئەنجام بدەین، ئێستاش ریفراندۆم بە بەرزترین دەستكەوت دەزانین، بەڵام ئەوە مانای ئەوە نیە گۆڕەپان چۆڵ بكەین و سازش لەسەر مافەكانی گەلی كورد بكەین، بوونی پارتی لە بەغدا سەنگەری بەهێزە تاكو هەموو لایەنە كوردستانییەكان لە خۆ كۆبكاتەوە و پێكەوە بەرگری لە خواست و مافە ڕەواكانی گەلی كورد بكەین لەو قۆناغەدا.\nراوێژكاری مەكتەبی سیاسیی پارتی دیموكراتی كوردستان، زیاتر گوتی" بەبێ كورد حكوومەتی داهاتووی عێراق پێك ناهێت، ئەگەر بێ كورد پێك بێت، باشە پەیوەندی بەغدا بە هەرێمەوە ئەو كات چی دەبێت، لەگەڵ ئەوەی كورد حزبێك نیە، بەڵكو نەتەوەی دووەمی عێراقە، دەوڵەتی عێراق لەسەر بنەمای پێكهاتنی گەلانی عێراق دامەزراوە، بێ نەتەوەی كورد حكوومەتی عێراق سەركەوتوو نابێت، ئەوە بابەتێكە و دەبێت هەموو لایەنە عێراقییەكان ئەوە بزانن، كورد لایەنێكی سیاسیی نیە، بەڵكو ئێمە نەتەوەی دووەمین لە عێراق، بۆیە بەبێ كورد هیچ كات عێراق سەقامگیری بەخۆیەوە نابینێت.\nلە كۆتاییدا عارف ڕوشدی، راوێژكاری مەكتەبی سیاسیی پارتی دیموكراتی كوردستان، ئەوەشی گوت" پێویستە كورد خاوەن پۆستێكی سیادی بێت، هەروەها چەند پۆستێكی دیكەی گرنگ، پۆستی سەرۆككۆمار بێت، یان هەر پۆستێكی دیكە پۆستی كوردە، نەك پۆستی ئەو حزب و ئەو حزبەیە، بۆ كام حزب دەبێت ئەو دەمێنێتەوە لەسەر گفتوگۆی لایەنە كوردستانییەكان".


ڕێسا گشتییه‌کانی نه‌خۆشخانه:\n1. پێکهاته‌ی فیزیکی و کە‌لوپەلی نه‌خۆشخانه، سەرمایه‌ی نه‌ته‌وەییه، هەر بۆیه پاراستنی ئه‌رکی هەموو شارۆمەندانی بە فام و دڵسۆزه.\n2. به مه‌به‌ستی زانیاری له مافەکانی نەخۆش، حه‌تمه‌ن مه‌نشووری ئه‌خلاقی لکاو له به‌شی هاتن و کتێبچەی ڕێنوێنی موتاڵا بکەن.\n3. له کاتی خەواندنی نەخۆش له بەش، پەسند کردنی ناسین نامه، دەفتەرچەی بیمه له لایەن کارناسانی نیشتەجێی ڕێکخراوەکانی بیمه‌ی پێوەندیدار، پێویسته. له کاتی نەبوونی دەفتەرچەی بیمه، له زووترین کاتدا دەفتەرچەی بیمه‌ی ئێرانیان وەربگرن.\n4. به مه‌به‌ستی ئاگاداری ئێوە له ڕێکخراوەکان و کۆمپانیاکانی لایه‌نی گرێبه‌ست لەگەڵ نەخۆشخانه و هەروەها لەسەدی فرانشیزی خزمەتگوزارییەکانی خەواندن و سەرپێی له یەکەی وەرگرتن له ڕووبەرەکانی 1 و 3 و هەروەها یەکەکانی ناردنەوە له تەواوی ڕووبەرەکان، تابلۆکانی ڕێنوێنی دانراوە.\n5. له کاتی کەڵک وەرگرتن له ئاسانسۆر، سرنج بدن به زەرفییه‌ت و ڕادەی جێ بوونه‌وەی.\n6. به پێی فەرمانی بەڕێوەبه‌ری گشتی نه‌خۆشخانه، هاتنی هاوڕێیانی که‌متر له 12 ساڵ به مەبەستی سەردانی نەخۆش قەدەغەیه.\n7. کاتژمێری سەردان کردنی نه‌خۆش هەموو ڕۆژێ له کاتژمێر 14:30 تاکوو 16یه.\n8. لەبەرچاو گرتنی ته‌ندروستی، گەرەنتی له‌ش ساغی مرۆڤەکانه. هەر بۆیه له پاراستنی خاوێنی شوێنی نه‌خۆشخانه (ژوورەکانی خەواندن، WC و...) یارمه‌تیدەر بن و زبڵەکانی ئاسایی له سەتڵی شین باوێن.\n9. دوای کەڵک وەرگرتن له WC، شێرەکانی ئاو بگرنه‌وە و گڵۆپەکان بکوژێننه‌وە.\n10. جل‌وبەرگی نەخۆش، پارچەی سەر قەرەوێڵه، مەلافه‌ی یه‌کجار بەکارهێنراو، دەمپایی، فڵچەی ددان و خاولی به چەشنی سێت له دەرمانخانه دەفرۆشرێ. ئه‌گه‌ر خوازیارن دەتوانن به مه‌به‌ستی ئامادە کردنی بۆ نەخۆش سەردانی دەرمانخانه بکەن.\n11. له کۆتایی هەر بەش ڕێگه پلیکانی نائاسایی هەیه. له کاتی سەرهەڵدانی هەر چەشنه مه‌ترسییه‌ک که‌ڵکی لێوەرگرن.\n12. سیستەمی هەواسازی ژوورەکان وەک یه‌خچاڵەکانی ماڵ کار دەکەن. هەر بۆیه به مه‌به‌ستی گه‌رم و سارد بوونی ژوور له وەرزەکانی سارد و گەرم، سرنج بدەن به داخراوی پەنجەرەکان.\n13. قەرەوێڵەکانی خەواندن، ته‌نیا هێزی و توانای خەواندنی یه‌ک نەخۆشی هه‌یه، هەر بۆیه هاوڕێیانی بەڕێزی نەخۆش له دانیشتن و خەوتن له سەر قەرەوێڵه‌ی ئه‌وان خۆ بپارێزن.\n14. یه‌که‌ی پێڕاگه‌یشتن به سکاڵاکان له ڕووبەری سێیه‌می نه‌خۆشخانه ته‌نیشت چێشتخانه سەقامگیر بووە، بەرپرسی پێڕاگه‌یشتن وڵامدەری سکاڵاکانی ئێوە دەبێت.\n15. ڕاوێژکاری فەرهه‌نگی ـ ئایینی نه‌خۆشخانه له ڕووبەری سێیه‌می ناوەند سەقامگیر بووە و وڵامدەری پرسیارەکانی ئایینی و پێداویستییەکانی داب و دەستووری ئایینی، بڕوایی ئێوە بەڕێزانه


یادی هاوڕێ ” گوڵزار حەمەڕەفیق عارف” له‌م وڵاتانه به‌رز ڕاده‌گیرێت – hkkurdistan\nHome 6 ئەرشیفی بابەتەکان 6 یادی هاوڕێ ” گوڵزار حەمەڕەفیق عارف” له‌م وڵاتانه به‌رز ڕاده‌گیرێت\nیادی هاوڕێ ” گوڵزار حەمەڕەفیق عارف” له‌م وڵاتانه به‌رز ڕاده‌گیرێت\nکه‌نه‌دا، فنلاند، به‌ریتانیا و ئوسترالیا\nمەراسیمی ڕێزلێنان لەژیان و خەباتی هاوڕێ گوڵزار حەمەڕەفیق عارف\nبەردەوامی دان بە شێوەکار و هەڵسوکەوتی کۆمۆنیستانەو خەباتکارانەی هاوڕێ گوڵزار\nهەردوو ڕێکخراوی کەنەدای حزبی کۆمۆنیستی کرێکارyی کوردستان و عێراق، هەڵدەستن بەڕێکخستنی مەراسیمی ڕێزلێنان لە خەبات و ژیانی هاوڕێی گیان لەدەستچوومان هاوڕێ گوڵزار حەمەڕەفیق عارف.\nبەشداری هاوڕێ و دۆست و خۆشەویستی هاوڕێ گوڵزار لەو مەراسیمەدا، ڕێزلێنانە لە ژیان و خەبات و ماندووبوونی ئەو.\nکات: ڕۆژی هەینی ڕێکەوتی ١٧/٢٠١٧/١١\nکاتژمێر ٥ی ئێوارە تاوەکو ٩ی شەو\nناو و شوێنی مەراسیمەکە: Paul O’Connor funeral home\n1939 Lawrence Ave East, Scarborough. ON\nنزیکترین دووڕیان: Lawrence Ave & Warden Ave\nبۆ زانیاری زیاتر پەیوەندی بکەن بە ژمارە تەلەفۆنی:\nعادل ئەحمەد:(416) 877-3577 . ئاراس ڕەشید (613)266-5428: . جەلال سەعید: (519)841-1816\nله‌کات و شوێنه‌که‌ی ئاگادارتان ده‌که‌ینه‌وه.\nبە خەباتی کۆمۆنیستیمان یادی هاوڕێ گوڵزار حەمەڕەفیق بەرز ڕا دەگرین!!\nئاگاداری دۆستان و هاورێیانمان و هەموو ئازادیخوازان و ئینساندۆستان دەکەینەوە کە کۆمیتەی فنلاندی حزبی کۆمۆنیستی کرێکاریی کوردستان بە بۆنەی ماڵئاوایی یەکجاری هاوڕێ گوڵزار حەمەڕەفیق مەراسیمێک لە شاری هێلسینکی ساز ئەکات .\nهاوێێ گوڵزار کرێکاری کۆمۆنیست و یەکێک لەڕابەرانی بزوتنەوەی شورایی ساڵی ١٩٩١ و کەسایەتی ناسراوی شورای کارگەی جلو بەرگی سلێمانی وکادری حزبمان لە بەرواری ١٠/١١/٢٠١٧ بە کارەساتێکی دلتەزێن لە شاری تۆرنتۆی که‌نه‌دا گیانی لە دەستدا، ئەویش چووە ریزی گیانبەختکردوانی رێگای ئازادی و سۆسیالیزمەوە!\nبە هیوای بەشداری ئێوەی ئازیز لەم مەراسیمەدا!\nکات : یەکشەممە ١٩/١١/٢٠١٧\nکاتژمێر: ١ تا ٤ی پاشنیوەرۆ\nشوێن: هۆلێ کتێبخانەی ستۆا لە ئیتاکێسکوس\nئەدرێس: Turunlinnantie 1\nحزبی کۆمۆنیستی کرێکاریی کوردستان/ کۆمیتەی فنلاند\nبۆ زانیاری زیاتر پەیوەندی بکە بە ژمارە تەلەفۆنی:\nئاڵا فەرەج 0405453089\nئیبراهیم حسێن 0449870788\nیادی هاوڕێ ” گوڵزار حەمەڕەفیق عارف” له‌له‌نده‌ن، به‌رز ڕاده‌گرین\nهه‌موو لایه‌ک ئاگادارده‌که‌ینه‌وه که هاوڕێ ” گوڵزار، ،به‌هۆی کاره‌ساتێکی دڵته‌زێن له‌که‌نه‌دا رۆژی 10/11/2017 گیانی له‌ده‌ستدا، به‌هۆی جێگاو رێگای ئه‌م هاوڕێیه‌مان وه‌ک کرێکاریی کۆمۆنیست و هه‌ڵسوڕاوی یه‌کسانیخواز و کادری حزب، له‌له‌نده‌ن هه‌ڵده‌ستین به رێزلێنان له ژیان و خه‌باتی.\nکات: یەکشەممە ١٩/١١/٢٠١٧\nکاتژمێر: ٤ تا ٦ ی پاشنیوەرۆ\nIOE Room 604\n20 Bedford Way ,Bloomsbury ,London WC1H 0AL\nنزیکترین ئیستگای قیتاری ژێرزه‌وی Russell Square Station\nحزبی کۆمۆنیستی کرێکاریی کوردستان/ رێکخراوی به‌ریتانیا\nبۆ زانیاری زیاتر په‌یوه‌ندی بکه‌ن به‌م ژماره ته‌له‌فونانه‌وه:\n07720291516 ده‌شتی جه‌مال -07476204121 نوری به‌شیر


__ دەزگای قەزایی خۆی لە روونکردنەوەی دۆسیەی کوژرانی لاوێکی مەریوانی دەبوێرێت__ مەرگی كرێكارێكی كورد بەهۆی رووداوی كارەوە__ ئامانج لە دوورخستنەوەی دوو ئوستانی كوردستان و كرماشان لەیەکتر چیە__ ئازادی ٣٠ به‌ندکراوی دۆزی KCK له تورکیا __ داعش و چاره‌نووسی کورده به‌دیل گیراوه‌کان له سووریا __ مه‌جلیسى رژێمى ئاخوندى دژایه‌تی خۆی بۆ ده‌وڵه‌تی كوردی راگه‌یاند__ هه‌نارده‌كردنى نه‌وتى رژێم له مانگى ژۆئه‌ن ١٠ له‌سه‌د كه‌مى كردووه\nدەزگای قەزایی خۆی لە روونکردنەوەی دۆسیەی کوژرانی لاوێکی مەریوانی دەبوێرێت\nپاش تێپەرینی زیاتر لە ساڵێک بەسەر کوژرانی هاووڵاتییەکی خەڵكی شاری مەریوان بەدەستی هێزە ئینتزامییەکانی کەڵانتەریی ١١ی ئەو شارە، پەروەندەکەی روون نەبۆتەوەو کەسووکاریشی بەرەوڕووی هەرەشەی ئەو هێزانە بوونەتەوە. بەپێی راپۆرتی هه‌واڵده‌رییه‌كان، عیسا غوڵام وەیسی تەمەن ٢٥ ساڵ و خەڵکی شاری مەریوان، مانگی بەفرانباری ساڵی ١٣٩١ی هەتاوی بەهۆی ئاسەواری ئەشکەنجەوە، کە ئەنجامی ئەشکەنجەی مەئموورانی کەڵانتەریی ١١ گیانی لەدەست دا. یەکێک لە ئەندامانی بنەماڵەی ئەو هاووڵاتییە کوردە رایگه‌یاند، پاش ئەوەی عیسا بەهۆی ئەشکەنجەی مەئموورانی کەڵانتەرییەوە گیانی لەدەست دا و تەرمەکەی بۆ پشکنین رەوانەی پزیشکی دادوەریی شاری سنە کرا، پاش ٦ مانگ وڵامەکەی هاتەوەو مردنەکەی بە مردنی ئاسایی لە قەڵەم درا. بە گوتەی ئەو سەرچاوەیە: حەمید حاتەمی کە پارێزەریی ئەو دۆسیەی عیسا غوڵام‌وەیسی لە ئەستۆ گرتبوو، لە ئەنجامی هەڕەشەی هێزەکانی کەڵانتەریدا وازی لە بەدواداچوونی دۆسیەکە هێناو پێی راگەیاندین: "ئەم دۆسیەیە لەەبر ئەوەیکە دادگا پشتیوانی لێ دەکات، هیچی لەگەڵدا ناکرێت".\nمەرگی كرێكارێكی كورد بەهۆی رووداوی كارەوە\nكرێكارێكی خەڵكی ناوچەی شنۆ دوای سێ رۆژ مانە وە لەنەخۆشخانە گیانی لەدەست دا. بەپێی هەواڵی هەواڵدەریی كوردپا، رێكەوتی ١٠ی پووشپەڕ كرێكارێک بەناوی رەسووڵ نەبی‌زادە تەمەن ٢٨ ساڵ و كوڕی عوسمان، بەهۆی رووخانی میچی بینایەک بەسەریدا، كۆتایی بەژیانی هات. رەسووڵ نەبی زادە( رەسووڵ شكاک) خەڵكی ئاوایی "سینگان"ی سەر بە شاری شنۆ و خاوەنی ژن و منداڵ بووە. ئەو كرێكارە كوردە رێكەوتی ٧ی پووشپەڕ تووشی ئەو رووداوە بووە و دوای سێ رۆژ مانەوە لەنەخۆشخانەی شاری ورمێ گیانی لەدەست داوە. بەپێی راپۆرتی ئیدارەی گشتیی "تەئمین ئێجتماعی" لە ساڵی ١٣٩٢دا نۆزدە هەزار و ٤٧٧ كرێكار لەئێران تووشی رووداوی كار بوون و ئەوانەش تەنیا ئەو كرێكاران كە بە فەرمی ناویان لەئیدارەی "بیمە"دا تۆمار كراوە و خاوەنی دەفتەرچەی بیمەی بوونە. نەبوونی ئیمەنیی كار، نەبوونی كەرەسەی پێویست بۆ كاركردن، كەلوپەلی لەكار كەوتوو و هەروەها نەبوونی زانیاری كرێكاران لەسەر شێوزای كاركردن لەهۆكارە سەرەكییەكانی رووداوی كار لەئێرانن.\nئامانج لە دوورخستنەوەی دوو ئوستانی كوردستان و كرماشان لەیەکتر چیە\nلەئوستانی كرماشان دژایەتی لەگە ڵ گەڵاڵەی دابەشكردنی كوردستانات بە سەر دوو ناوچە لەكۆی پێنج ناوچەی گەورەی ئێراندا، كرا. بەپێی راپۆرتی هەواڵدەریی كوردپا، دوابەدوای ئەوەی جێگری وەزیری ناوخۆیی ئێران جێبەجێ‌كردنی گەڵاڵەی دابەشكردنی ٣١ ئوستانی ئێرانی بە سەر ٥ ناوچەدا راگەیاند، چالاكانی فەرهەنگی لە بەیاننامەیەكدا ناڕەزایەتیان بەو گەڵاڵەیە دەربڕی. لەو بیانییەیەدا هاتووە، لە گەڵاڵەكەدا لایەنە هاوبەشەكانی زمان، فەرهەنگ و ئێكۆنۆمیك لەبەرچاو نەگیراوە. پەنجا كەس لەچالاكانی فەرهەنگیی كورد لەكرماشان وێڕای هوشداری دان لەمەڕ ئەنجامی نەرێنیی ئەو گەڵاڵەیە، راشیانگەیاندووە، ئامانج لە جیا كردنەوە و دوو خستنەوەی دوو ئوستانی كرماشان و كوردستان لەیەكتر چیە؟ چوار ئوستانی كورد لەئێران ( كرماشان، ئیلام، ئازەربایجانی رۆژئاوا و كوردستان) لە گەڵاڵەی دابەشكردنی ئوستانەكاندا بە سەر دوو ناوچەی ٣ و ٤دا دابەش كراون. ئوستانەكانی كرماشان، ئیلام، لوڕستان، هەمەدان، خووزستان و مەركەزی بە ناوەندیەتی كرماشان سەر بە ناوچەی ٤ن و ناوچەی ٣ش ئوستانەكانی ئازەربایجانی رۆژهەڵات، ئازەربایجانی رۆژئاوا، ئەدەبیل، زەنجان، گیلان و كوردستان بەناوندیەتی تەورێز لەخۆ دەگرێ. بەشێكی بەرچاویش لەنوێنەرانی مەجلیسی شۆرای ئیسلامیی رژێم ئەیو گەڵاڵەیەیان بە نەرێنی و "نەخۆشی هێنەر" لەقەڵەم داوە.\nئازادی ٣٠ به‌ندکراوی دۆزی KCK له تورکیا\nهێشتاکه ١٧١ که‌س له زیندانیانی دۆزی ناسراو به که‌جه‌که له زیندان دان.\nبه‌پێی راپۆرتى که‌ناڵی ته‌له‌ڤزیۆنی CNNturk لقی دووی دادگه‌ی تاوانه قورسه‌کانی ئامه‌د، ڕۆژی سێشه‌ممه ١٠ی پووشپه‌ڕ بڕیاری به ئازادکردنی ٣٠ که‌س له زیندانیانی دۆسیه‌ی که‌جه‌که دا. له ناو ئازادکراواندا، که‌سایه‌تییه به‌ناوبانگه‌کان له‌وانه نه‌جده‌ت ئاتالای، شاره‌وانی پێشووی باتمان، زولکه‌ف کاراته‌کین، شاره‌وانی پێشووی کایاپنار، ته‌ییب ته‌مه‌ل، سه‌رنووسه‌ری هه‌واڵده‌ریی دیجله و چه‌ند ڕۆژنامه‌وان ده‌بینرێن. شیاوی ئاماژه‌یه؛ هێشتاکه ١٧١ که‌س له زیندانیانی دۆسیه‌ی KCK له زیندان دان و زۆربه‌ی ئه‌و که‌سانه به ١٥ ساڵ تا زیندانی هه‌تایی حوکم دراون. قوتابیانی فه‌تحوڵڵا گوله‌ن له ساڵی ٢٠٠٩ به دزه کردنه ناو ده‌سه‌ڵاتی دادوه‌ری و هێزی پۆلیس، هه‌زاران که‌س له چالاکانی سیاسی کورد لایه‌نگری په‌که‌که‌یان زیندانی کرد و به هۆی پته‌وبوونی پێوه‌ندی نێوان جه‌ماعه‌تی گوله‌ن و پارتی داد و گه‌شه‌پێدانی ده‌سه‌ڵاتدار له‌و کاته‌دا بوو، ده‌وڵه‌ت هیچ ناڕه‌زایه‌تییه‌کی به‌و ئۆپراسیۆنه له دژی لایه‌نگرانی په‌که‌که ده‌رنه‌بڕی.\nداعش و چاره‌نووسی کورده به‌دیل گیراوه‌کان له سووریا\nبه‌هۆی ئه‌وه‌ی داعش باسی بێ ئاگای ی خۆی ده‌کات له چاره‌نووسی هه‌ندێ له‌و کوردانه‌ی سووریا که به‌دیلی گرتوون، پرسی ئاڵۆگۆڕکردنی گیردراوان له نێوان داعش و هێزی کوردی له سووریا، ئاسته‌نگ کرا. به‌پێی راپۆرتى هه‌واڵده‌رى که‌ناڵی ته‌له‌ڤزیۆنی ڕووداو: له ماوه‌ی ئه‌م ڕۆژانه‌ی دواییدا له ناوچه‌ی کوردنشینی کۆبانێ هه‌ڵکه‌وتوو له باکووری سووریا، دوو کۆبوونه‌وه و دانوستان له نێوان هێزه‌کانی یه‌کینه‌کانی پاراستنی گه‌ل YPG و نوێنه‌ره‌کانی ده‌وڵه‌تی ئیسلامی عێراق و شام (داعش) ئه‌نجام دراوه. ئامانج له‌م گفتوگۆیه ئاڵوگۆڕ کردن به گیردراوانی هه‌ر دوو لا ڕاگه‌یێندراوه. سه‌ره‌ڕای ئه‌وه‌ی زیاتر له ٤٠٠ کوردی دانیشتووی سوپا له لایه‌ن داعشه‌وه ڕفێندراون و به‌دیل گیراون، ژماره‌یه‌کی که‌می چه‌کدارانی داعش له لایه‌ن یه‌په‌گه‌وه به‌دیل گیراون و کورد هه‌وڵ ئه‌دات به ئاڵوگۆڕکردن به گیردراوان و ئازادکردنی هێزه‌کانی داعش، گیردراوانی کورد بگه‌ڕێنێته‌وه. به‌ڵام داعش له لیستی گیردراوان کێشه‌ی ناوه‌ته‌وه و بێ ئاگایی خۆی ڕاده‌گه‌یێنێت له چاره‌نووسی هه‌ندێ له ڕفێندراوه کورده‌کان و ئه‌مه‌ش بۆته‌هۆی ئاسته‌نگ کردنی پرسی ئاڵوگۆڕکردن به گیردراوان.\nمه‌جلیسى رژێمى ئاخوندى دژایه‌تی خۆی بۆ ده‌وڵه‌تی كوردی راگه‌یاند\nمه‌جلیسى رژێمى ئاخوندى ئێران دژ ایه‌تی خۆی بۆ راگه‌یاندنی ده‌وڵه‌تی سه‌ربه‌خۆی كوردی ئاشسكراكرد و رایگه‌یاند ئه‌وان دژی ئه‌و پرۆژه‌یه ده‌وه‌ستنه‌وه و ئیران ئه‌وه "قبوڵ ناكات". هاوكات كورد وه‌ك كه‌مینه‌یه‌كی كارتێكراو وه‌سفده‌كات. دژایه‌تییه‌كه‌ی رژێمى ئاخوندى ئێران له‌كاتێكدایه كه له‌ماوه‌ی رابردوودا، ماڵپه‌ڕی كونسوڵگه‌ری ئێران له‌سلێمانی بڵاویكردبووه، كه شتێك نییه به‌ناوی كوردستان وئه‌وه‌ی كه هه‌یه به‌شێكه له‌خاكی ئێران، له‌به‌رامبه‌ر ئه‌و قسانه‌یشدا حكومه‌تی هه‌رێم به فه‌رمی داوای رونكردنه‌وه‌ی له تارانكردبوو. محه‌مه‌د حه‌سه‌ن ئه‌بو تورابی، جێگری سه‌رۆكی مه‌جلیسى رژێم له لێدوانێكدا بۆ ئاژانسی حكومه‌تى ئیرنا هه‌ڵوێستی فه‌رمی په‌رله‌مانی ئه‌و وڵاته‌ی به‌رامبه‌ر به ئه‌گه‌ری راگه‌یاندنی ده‌وڵه‌تی سه‌ربه‌خۆی كوردی راگه‌یاند و وتی ئه‌وه پرۆژه‌یه‌كی هاوبه‌شی ئیسرائیل و ئه‌مریكایه و ئێران قه‌بوڵی ناكات. ئه‌و وتی" ئه‌وانه‌ی باس له دابه‌شكردنی عێراق ده‌كه‌ن، كه‌مینه‌یه‌كن كه‌وتونه‌ته ژێر كارتێكه‌ری ده‌زگای سیخوڕی ئیسرائیله‌وه و له عێراق هیچ پێگه‌یه‌كیان نییه".\nهه‌نارده‌كردنى نه‌وتى رژێم له مانگى ژۆئه‌ن ١٠ له‌سه‌د كه‌مى كردووه\nبه پێى راپۆرتى هه‌واڵده‌رى رۆیترز، هه‌نارده‌كردنى نه‌وتى رژێمى ئاخوندى له مانگى ژۆئه‌ن له چاوو مانگى پێشتر ١٠ له‌سه‌د كه‌مى كردووه. رۆیترز به ئستناد به ره‌دگیرى كه‌شتییه‌كان رۆژه سێشه‌مه ١٠ى پووشپه‌ر رایگه‌یاند، رژێمى ئاخوندى له مانگى ژۆئه‌ن رۆژانه یه‌ك میلیون و ٢١٠ هه‌زار به‌ورمیل نه‌وتى هه‌نارده كردووه له كاتێكدا ئه‌و رێژه‌یه له مانگى رابردوودا یه‌ك میلیون و ٣٢٠ هه‌زار به‌رمیل بووه. جێگه‌ى باسه كه سه‌رچاوه‌كانى ئاژانسى نێونه‌ته‌وه‌یى وزه‌ى ناوه‌كى رایگه‌یاندووه كه رژێمى ئاخوندى له چه‌ندین حاڵه‌تدا باره نه‌وتییه‌كانى خۆى بۆ سووریه ناردووه.\nڕێکه‌وت: 2014-07-02 12:25:55\nبه‌شی ( هه‌واڵه‌كانى كوردستان، ئێران و جیهان ١١ى پووشپه‌رى ١٣٩٣ )\nهه‌واڵه‌كانى كوردستان، هه‌واڵه‌كانى كوردستان، ئێران هه‌واڵه‌كانى ئێران كوردستان، ئێران هه‌واڵه‌كانى كوردستان، ئێران و هه‌واڵه‌كانى و كوردستان، و هه‌واڵه‌كانى كوردستان، و ئێران و هه‌واڵه‌كانى ئێران و كوردستان، ئێران و هه‌واڵه‌كانى كوردستان، ئێران و جیهان هه‌واڵه‌كانى جیهان كوردستان، جیهان هه‌واڵه‌كانى كوردستان، جیهان ئێران جیهان هه‌واڵه‌كانى ئێران جیهان كوردستان، ئێران جیهان هه‌واڵه‌كانى كوردستان، ئێران جیهان و جیهان هه‌واڵه‌كانى و جیهان كوردستان، و جیهان هه‌واڵه‌كانى كوردستان، و جیهان ئێران و جیهان هه‌واڵه‌كانى ئێران و جیهان كوردستان، ئێران و جیهان هه‌واڵه‌كانى كوردستان، ئێران و جیهان ١١ى هه‌واڵه‌كانى ١١ى كوردستان، ١١ى هه‌واڵه‌كانى كوردستان، ١١ى ئێران ١١ى هه‌واڵه‌كانى ئێران ١١ى كوردستان، ئێران ١١ى هه‌واڵه‌كانى كوردستان، ئێران ١١ى و ١١ى هه‌واڵه‌كانى و ١١ى كوردستان، و ١١ى هه‌واڵه‌كانى كوردستان، و ١١ى ئێران و ١١ى هه‌واڵه‌كانى ئێران و ١١ى كوردستان، ئێران و ١١ى هه‌واڵه‌كانى كوردستان، ئێران و ١١ى جیهان ١١ى هه‌واڵه‌كانى جیهان ١١ى كوردستان، جیهان ١١ى هه‌واڵه‌كانى كوردستان، جیهان ١١ى ئێران جیهان ١١ى هه‌واڵه‌كانى ئێران جیهان ١١ى كوردستان، ئێران جیهان ١١ى هه‌واڵه‌كانى كوردستان، ئێران جیهان ١١ى و جیهان ١١ى هه‌واڵه‌كانى و جیهان ١١ى كوردستان، و جیهان ١١ى هه‌واڵه‌كانى كوردستان، و جیهان ١١ى ئێران و جیهان ١١ى هه‌واڵه‌كانى ئێران و جیهان ١١ى كوردستان، ئێران و جیهان ١١ى هه‌واڵه‌كانى كوردستان، ئێران و جیهان ١١ى پووشپه‌رى هه‌واڵه‌كانى پووشپه‌رى كوردستان، پووشپه‌رى هه‌واڵه‌كانى كوردستان، پووشپه‌رى ئێران پووشپه‌رى هه‌واڵه‌كانى ئێران پووشپه‌رى كوردستان، ئێران پووشپه‌رى هه‌واڵه‌كانى كوردستان، ئێران پووشپه‌رى و پووشپه‌رى هه‌واڵه‌كانى و پووشپه‌رى كوردستان، و پووشپه‌رى هه‌واڵه‌كانى كوردستان، و پووشپه‌رى ئێران و پووشپه‌رى هه‌واڵه‌كانى ئێران و پووشپه‌رى كوردستان، ئێران و پووشپه‌رى هه‌واڵه‌كانى كوردستان، ئێران و پووشپه‌رى جیهان پووشپه‌رى هه‌واڵه‌كانى جیهان پووشپه‌رى كوردستان، جیهان پووشپه‌رى هه‌واڵه‌كانى كوردستان، جیهان پووشپه‌رى ئێران جیهان پووشپه‌رى هه‌واڵه‌كانى ئێران جیهان پووشپه‌رى كوردستان، ئێران جیهان پووشپه‌رى هه‌واڵه‌كانى كوردستان، ئێران جیهان پووشپه‌رى و جیهان پووشپه‌رى هه‌واڵه‌كانى و جیهان پووشپه‌رى كوردستان، و جیهان پووشپه‌رى هه‌واڵه‌كانى كوردستان، و جیهان پووشپه‌رى ئێران و جیهان پووشپه‌رى هه‌واڵه‌كانى ئێران و جیهان پووشپه‌رى كوردستان، ئێران و جیهان پووشپه‌رى هه‌واڵه‌كانى كوردستان، ئێران و جیهان پووشپه‌رى ١١ى پووشپه‌رى هه‌واڵه‌كانى ١١ى پووشپه‌رى كوردستان، ١١ى پووشپه‌رى هه‌واڵه‌كانى كوردستان، ١١ى پووشپه‌رى ئێران ١١ى پووشپه‌رى هه‌واڵه‌كانى ئێران ١١ى پووشپه‌رى كوردستان، ئێران ١١ى پووشپه‌رى هه‌واڵه‌كانى كوردستان، ئێران ١١ى پووشپه‌رى و ١١ى پووشپه‌رى هه‌واڵه‌كانى و ١١ى پووشپه‌رى كوردستان، و ١١ى پووشپه‌رى هه‌واڵه‌كانى كوردستان، و ١١ى پووشپه‌رى ئێران و ١١ى پووشپه‌رى هه‌واڵه‌كانى ئێران و ١١ى پووشپه‌رى كوردستان، ئێران و ١١ى پووشپه‌رى هه‌واڵه‌كانى كوردستان، ئێران و ١١ى پووشپه‌رى جیهان ١١ى پووشپه‌رى هه‌واڵه‌كانى جیهان ١١ى پووشپه‌رى كوردستان، جیهان ١١ى پووشپه‌رى هه‌واڵه‌كانى كوردستان، جیهان ١١ى پووشپه‌رى ئێران جیهان ١١ى پووشپه‌رى هه‌واڵه‌كانى ئێران جیهان ١١ى پووشپه‌رى كوردستان، ئێران جیهان ١١ى پووشپه‌رى هه‌واڵه‌كانى كوردستان، ئێران جیهان ١١ى پووشپه‌رى و جیهان ١١ى پووشپه‌رى هه‌واڵه‌كانى و جیهان ١١ى پووشپه‌رى كوردستان، و جیهان ١١ى پووشپه‌رى هه‌واڵه‌كانى كوردستان، و جیهان ١١ى پووشپه‌رى ئێران و جیهان ١١ى پووشپه‌رى هه‌واڵه‌كانى ئێران و جیهان ١١ى پووشپه‌رى كوردستان، ئێران و جیهان ١١ى پووشپه‌رى هه‌واڵه‌كانى كوردستان، ئێران و جیهان ١١ى پووشپه‌رى ١٣٩٣ هه‌واڵه‌كانى ١٣٩٣ كوردستان، ١٣٩٣ هه‌واڵه‌كانى كوردستان، ١٣٩٣ ئێران ١٣٩٣ هه‌واڵه‌كانى ئێران ١٣٩٣ كوردستان، ئێران ١٣٩٣ هه‌واڵه‌كانى كوردستان، ئێران ١٣٩٣ و ١٣٩٣ هه‌واڵه‌كانى و ١٣٩٣ كوردستان، و ١٣٩٣ هه‌واڵه‌كانى كوردستان، و ١٣٩٣ ئێران و ١٣٩٣ هه‌واڵه‌كانى ئێران و ١٣٩٣ كوردستان، ئێران و ١٣٩٣ هه‌واڵه‌كانى كوردستان، ئێران و ١٣٩٣ جیهان ١٣٩٣ هه‌واڵه‌كانى جیهان ١٣٩٣ كوردستان، جیهان ١٣٩٣ هه‌واڵه‌كانى كوردستان، جیهان ١٣٩٣ ئێران جیهان ١٣٩٣ هه‌واڵه‌كانى ئێران جیهان ١٣٩٣ كوردستان، ئێران جیهان ١٣٩٣ هه‌واڵه‌كانى كوردستان، ئێران جیهان ١٣٩٣ و جیهان ١٣٩٣ هه‌واڵه‌كانى و جیهان ١٣٩٣ كوردستان، و جیهان ١٣٩٣ هه‌واڵه‌كانى كوردستان، و جیهان ١٣٩٣ ئێران و جیهان ١٣٩٣ هه‌واڵه‌كانى ئێران و جیهان ١٣٩٣ كوردستان، ئێران و جیهان ١٣٩٣ هه‌واڵه‌كانى كوردستان، ئێران و جیهان ١٣٩٣ ١١ى ١٣٩٣ هه‌واڵه‌كانى ١١ى ١٣٩٣ كوردستان، ١١ى ١٣٩٣ هه‌واڵه‌كانى كوردستان، ١١ى ١٣٩٣ ئێران ١١ى ١٣٩٣ هه‌واڵه‌كانى ئێران ١١ى ١٣٩٣ كوردستان، ئێران ١١ى ١٣٩٣ هه‌واڵه‌كانى كوردستان، ئێران ١١ى ١٣٩٣ و ١١ى ١٣٩٣ هه‌واڵه‌كانى و ١١ى ١٣٩٣ كوردستان، و ١١ى ١٣٩٣ هه‌واڵه‌كانى كوردستان، و ١١ى ١٣٩٣ ئێران و ١١ى ١٣٩٣ هه‌واڵه‌كانى ئێران و ١١ى ١٣٩٣ كوردستان، ئێران و ١١ى ١٣٩٣ هه‌واڵه‌كانى كوردستان، ئێران و ١١ى ١٣٩٣ جیهان ١١ى ١٣٩٣ هه‌واڵه‌كانى جیهان ١١ى ١٣٩٣ كوردستان، جیهان ١١ى ١٣٩٣ هه‌واڵه‌كانى كوردستان، جیهان ١١ى ١٣٩٣ ئێران جیهان ١١ى ١٣٩٣ هه‌واڵه‌كانى ئێران جیهان ١١ى ١٣٩٣ كوردستان، ئێران جیهان ١١ى ١٣٩٣ هه‌واڵه‌كانى كوردستان، ئێران جیهان ١١ى ١٣٩٣ و جیهان ١١ى ١٣٩٣ هه‌واڵه‌كانى و جیهان ١١ى ١٣٩٣ كوردستان، و جیهان ١١ى ١٣٩٣ هه‌واڵه‌كانى كوردستان، و جیهان ١١ى ١٣٩٣ ئێران و جیهان ١١ى ١٣٩٣ هه‌واڵه‌كانى ئێران و جیهان ١١ى ١٣٩٣ كوردستان، ئێران و جیهان ١١ى ١٣٩٣ هه‌واڵه‌كانى كوردستان، ئێران و جیهان ١١ى ١٣٩٣ پووشپه‌رى ١٣٩٣ هه‌واڵه‌كانى پووشپه‌رى ١٣٩٣ كوردستان، پووشپه‌رى ١٣٩٣ هه‌واڵه‌كانى كوردستان، پووشپه‌رى ١٣٩٣ ئێران پووشپه‌رى ١٣٩٣ هه‌واڵه‌كانى ئێران پووشپه‌رى ١٣٩٣ كوردستان، ئێران پووشپه‌رى ١٣٩٣ هه‌واڵه‌كانى كوردستان، ئێران پووشپه‌رى ١٣٩٣ و پووشپه‌رى ١٣٩٣ هه‌واڵه‌كانى و پووشپه‌رى ١٣٩٣ كوردستان، و پووشپه‌رى ١٣٩٣ هه‌واڵه‌كانى كوردستان، و پووشپه‌رى ١٣٩٣ ئێران و پووشپه‌رى ١٣٩٣ هه‌واڵه‌كانى ئێران و پووشپه‌رى ١٣٩٣ كوردستان، ئێران و پووشپه‌رى ١٣٩٣ هه‌واڵه‌كانى كوردستان، ئێران و پووشپه‌رى ١٣٩٣ جیهان پووشپه‌رى ١٣٩٣ هه‌واڵه‌كانى جیهان پووشپه‌رى ١٣٩٣ كوردستان، جیهان پووشپه‌رى ١٣٩٣ هه‌واڵه‌كانى كوردستان، جیهان پووشپه‌رى ١٣٩٣ ئێران جیهان پووشپه‌رى ١٣٩٣ هه‌واڵه‌كانى ئێران جیهان پووشپه‌رى ١٣٩٣ كوردستان، ئێران جیهان پووشپه‌رى ١٣٩٣ هه‌واڵه‌كانى كوردستان، ئێران جیهان پووشپه‌رى ١٣٩٣ و جیهان پووشپه‌رى ١٣٩٣ هه‌واڵه‌كانى و جیهان پووشپه‌رى ١٣٩٣ كوردستان، و جیهان پووشپه‌رى ١٣٩٣ هه‌واڵه‌كانى كوردستان، و جیهان پووشپه‌رى ١٣٩٣ ئێران و جیهان پووشپه‌رى ١٣٩٣ هه‌واڵه‌كانى ئێران و جیهان پووشپه‌رى ١٣٩٣ كوردستان، ئێران و جیهان پووشپه‌رى ١٣٩٣ هه‌واڵه‌كانى كوردستان، ئێران و جیهان پووشپه‌رى ١٣٩٣ ١١ى پووشپه‌رى ١٣٩٣ هه‌واڵه‌كانى ١١ى پووشپه‌رى ١٣٩٣ كوردستان، ١١ى پووشپه‌رى ١٣٩٣ هه‌واڵه‌كانى كوردستان، ١١ى پووشپه‌رى ١٣٩٣ ئێران ١١ى پووشپه‌رى ١٣٩٣ هه‌واڵه‌كانى ئێران ١١ى پووشپه‌رى ١٣٩٣ كوردستان، ئێران ١١ى پووشپه‌رى ١٣٩٣ هه‌واڵه‌كانى كوردستان، ئێران ١١ى پووشپه‌رى ١٣٩٣ و ١١ى پووشپه‌رى ١٣٩٣ هه‌واڵه‌كانى و ١١ى پووشپه‌رى ١٣٩٣ كوردستان، و ١١ى پووشپه‌رى ١٣٩٣ هه‌واڵه‌كانى كوردستان، و ١١ى پووشپه‌رى ١٣٩٣ ئێران و ١١ى پووشپه‌رى ١٣٩٣ هه‌واڵه‌كانى ئێران و ١١ى پووشپه‌رى ١٣٩٣ كوردستان، ئێران و ١١ى پووشپه‌رى ١٣٩٣ هه‌واڵه‌كانى كوردستان، ئێران و ١١ى پووشپه‌رى ١٣٩٣ جیهان ١١ى پووشپه‌رى ١٣٩٣ هه‌واڵه‌كانى جیهان ١١ى پووشپه‌رى ١٣٩٣ كوردستان، جیهان ١١ى پووشپه‌رى ١٣٩٣ هه‌واڵه‌كانى كوردستان، جیهان ١١ى پووشپه‌رى ١٣٩٣ ئێران جیهان ١١ى پووشپه‌رى ١٣٩٣ هه‌واڵه‌كانى ئێران جیهان ١١ى پووشپه‌رى ١٣٩٣ كوردستان، ئێران جیهان ١١ى پووشپه‌رى ١٣٩٣ هه‌واڵه‌كانى كوردستان، ئێران جیهان ١١ى پووشپه‌رى ١٣٩٣ و جیهان ١١ى پووشپه‌رى ١٣٩٣ هه‌واڵه‌كانى و جیهان ١١ى پووشپه‌رى ١٣٩٣ كوردستان، و جیهان ١١ى پووشپه‌رى ١٣٩٣ هه‌واڵه‌كانى كوردستان، و جیهان ١١ى پووشپه‌رى ١٣٩٣ ئێران و جیهان ١١ى پووشپه‌رى ١٣٩٣ هه‌واڵه‌كانى ئێران و جیهان ١١ى پووشپه‌رى ١٣٩٣ كوردستان، ئێران و جیهان ١١ى پووشپه‌رى ١٣٩٣ هه‌واڵه‌كانى كوردستان، ئێران و جیهان ١١ى پووشپه‌رى ١٣٩٣


کوبونەوەی نوێنەری نەتەوە یەکگرتووکان ، ئەحمەد شدهید لەگەڵ ژۆمار???\nناوەندی هەواڵ- نۆروێژ: بە دەسپێشخەری ریکخراوەی مافی مرۆڤی ئێران بە تایبەت سەرۆکی ئەم ریکخراوە دکتور مەحمود ئەمیری موقەدەم ، رۆژی17 دیسامبری 2014 لە زانکوویەکی ئووسلوو کوونەوەیەکی بەرین و بە سوود بۆ بەڕێز بۆ بەڕێز ئەحمەد شەهید، نێردراوی تایبەتی نەتەوەیەکگرتووەکان بۆ چاوەدێری مافی مرۆڤ لە ئێران پێک هات . پێشەکی نۆێنەری نەتەوەیەکگرتووکان ئەحمەد شەهید ، باسێکی کورتی لەسەر کارەکانی خۆی و ئەو راپورتانە کرد کە لە ماەی رابردوو دا سەبارەت بە پێشێلکارییەکانی مافی مرۆڤ لە ئێران، ڕادەستی ڕێکخراوەکەی خۆیی کردووە.\nپاش ئەو باسە کورتە نۆرە گەشتە بەشی پرسیار و وڵام، کە لەماوەی نیزیک بە دووکاتژمێر دا زۆر باس و پرسیار لە پیوەندی لەگەڵ ئێران و کوردستان و کەم تاکورتێک لە سەر ئازبایجان باس کران.\nئەحمەد شەهید زۆر تامەزرۆ بوو کە ئاگاداری بیروراو وبۆچوونی بەشداران بێت و ئەو کۆبونەوانەی بە پێویست وبایخدار وسف کرد.\nلە سەر کوردستان ئەم باس وپرسیارانەهاتنە ئاراوە:\n١- لەسەر مانگرتنی زیندانیانی سیاسی ورمێ و باردۆخی تایبەتی ئەوان بە وردی باس کرا وئەنجام نەدانی هەنگاوی پێویست بە هۆی ریکخراوەکانی ماڤی مروڤی جیهانی و لایەنەکانی بەرپرسیار کە دەبوو هەلۆیستی پێویستان گرتبا، کەوتە بەر ڕخنەی ئامادە بووان.\n٢ - لەسەر کۆلبەران وکوژرانی هەموو رۆژەیی ئەوان باس کرا و نەبوونی کارگە و کارخانە و هەلی کار لە رۆژهەڵاتی کوردستان، یەکێکی دیکە لە باسە سەرەکییەکانی ئەو کۆبوونەوەیە بوو.\n٣- لەسەر ئەنفالی سپی و ناوەند و شۆینەکانی درۆست کردنی مادە هۆشبەرەکان و ئاشپزخانە وشێشە لە ناوچەی سەردەشتی رۆژهەڵاتی کوردستان، کە بە هۆی مافیای سپای پاسداران بە هاوکاری بازرگانە خۆفروشەکان، ڕۆژانە دەبنە هۆکاری تووشبوونی دەیان خەڵکی هەژار لەو وڵاتە دا.\n٤- کەش و بارودۆخی ئەمنییەتی و ئەو ڕەوشە سەربازییە قورسەی کە ئەوە دەیان ساڵە بە سەر کوردستان دا سەپێندراوە، بوتە هۆی بەرتەسک بوونەوەی زیاتری دۆخەکە، بە جۆرێک کە ئەگەر ئێران بۆتە زیندان ئەوە کوردستان بۆتە زیندانێکی زۆر مەترسی دارتر کە ریژیمی ئێران بە چاوی دوژمن چاولەکورد دەکا و مەعامەلەی لەگەل دەکا و جیهانیان پێویستە لەم دوژمنایەتیەی کۆماری ئیسلامی بە دژی کورد تێ بگەن.\nلەسەر چەند کەیسی تایبەت بە هەمووی ئێران و وبەلێنیەکانی سەرۆک کٶمار ی ئێران روحانی لەسەر چومی ورمێ و چەند شتی دیکە کە جێ بە جێ نەکراوە و هێندێک لەسەر توانا و هەنگاوەکانی ئەحمەد شەهید و کەڵکی خراپ ورەگرتنی ریژیمی تاران لە مەسەلە ماڤی مروڤ و ەک ئەبزار و وسیلە بەشێکی دیکە لە باسەکانی ئەم کۆبونەوەیە بوو.\nبەشیک لەوەڵامەکانی نوێنەری نەتەوە یەکگرتووکان لەسەر کوردستان:\nلەسەر زیندانیانی سیاسی کورد لە ورمێ و مانگرتنیان، ناوبراو پێی وابوو کە بۆ دەرهێنای ئەو بەندکراوانە لەو دۆخەی تێی کەوتوون و بۆ پاراستنی گیانیان دەبێ کاری فەوری بۆ بکرێ.\nسەبارەت بە دۆخی میتالیریزە کراوی کوردستان، ئەو پێی وابوو کە کوردستان زیاتر لە هەمووناوچەکانی دیکە ئێران گوشار و زەخت و زۆری ڕژیمی لە سەرە و هەر ئەوەش بووەتە هۆی ئەوەی کە خەڵکی متمانەی خۆیان بەو ڕژیمە لە دەست بدەن.\nلە سەر کولبەرەکانی گووتی: من لە ڕاپۆرتەکانم دا کە بۆ سەرووی خۆم ناردوومن، بە ڕوونی باسی مەسەلەی کۆڵبەرانم کردووە و پێم باشە لەو بارەوە ئاوڕێک لەو بەڵگەنامانە بدەنەوە کە من نووسیومن.\nئەحمەد شەهید بەشێک لە وڵام و قسەکانی تەرخان کرد بۆ کەمەنەتەوە و ئایینزاکانی دیکەی ئێران. ئەو پێی وابوو کە هەموو کەمەنەتەوەی و ئایینزاکانی ئێران لە ژێر گوشار و چەوسانەوە دان و ڕژیمی هیچ چەشنە دەرەتانێکی بۆ گەشە و نشومای ئەوانە نە هێشتووەتەوە.\nپێویست بگوتری لەسەر ئەنفالی سپی و موادی هوشبەر و پیلانی کۆماری ئیسلامئ لەوبارەوە نووسراوەیەکی کورت ئاراستەی ئەحمەد شەهید کرا. ناوبراو بێ دەنگی بە شتێکی خراپ زانی گوزایشی دروست و دەقیق و کەمپینی باش و جیدی پێ گرینگ بووو گووتی بە نیسبەتی کاری خۆم خوشبینم.\nلە کوتایی دا نێردراوی تایبەتی نەتەوە یەکگرتووەکان، دڵخۆشی خۆی بۆ پێک هێنانی ئەو دیدارە دەربڕی و وتی: ئەم کوبوونەویە یارمەتێکی باش بوو بۆ من، تکایە گوزاریشەڕاپۆرتەکانتان، بە شیوەیەکی جوان و ڕێک و پێک بنووسن و بۆ سەرۆکی مافی مروڤ ئێران و بۆ منی بنێرن.


ئملا و نوويسينى كوردى\nله (42) چل و دو پيت دروس كردگه و ناوى ناگه ئه‌لف و باى (زه‌ند) . به‌ڵام وه داخه‌وه ئه‌ى ئه‌لف و بايه هويچ شوينه‌واريگى نه‌ماگه و هويچ نوويسينگيش وه ده‌سمان نه ڕه‌سييه .\nهه لێواش ئاشكراس ك له دواى هاتنى ئايينى ئسڵام و له‌و وه‌خته ك كوردێله بووين وه ئسڵام ئه‌ى ئه‌لف و بايه فراموش كريا و دى هويچ وه پى نه نوويسيا .\nهه له‌و سه‌رده‌مه مه‌به‌ستم سه‌رده‌مى ئسڵاممه كورد هه‌ر ئه‌ده‌بى خوه‌ى بووييه‌و چه‌ن تويژه‌ر و باحسى كوردى باس له‌و ئه‌ده‌به كه‌ن و بڕيگ له لييان سرنجامن را وه كيشن ك ئه‌و جووره ئه‌ده‌به وه (ئارامى) نوويسياگه و بڕى تريشيا ئويشن ئه‌و جووره ئه‌ده‌به وه (پهله‌وى) نوويسياگه .\nئه‌گه‌ر وه‌ى جووره بووگ كورد له نواى ئيسڵام تا له داڵگبووينى ئسڵام (3) سه شكڵ ئه‌لف و باى وه كار هاوردگه ( ئه‌لف و باى زه‌ند و ئه‌لف و باى پهله‌وى و ئه‌لف و باى ئارامى ). هه له بووتى ئه‌ى چه‌ن شكڵ وه‌كار هاوردنه دوينين تا روزگارى ئمروشمان كورد خاوه‌ن يه‌ك ئه‌لف و با نييه را نموونه له حاڵى حازر كورد (2) د جوور ئه‌لف و با وه‌كار تيارگ ئه‌وانه‌ش (ئه‌لف و باى عه‌ره‌وى و ئه‌لف و باى لاتينى .\nشه‌كيش له‌وه نييه ك ئه‌لف و باى عه‌ره‌وى زياتر وه‌كار تياد له هه‌ر چوار پارچه‌ى كوردستان . ئمجا وه‌كار هاوردنى ئه‌لف و باى عه‌ره‌وى بى ته‌گه‌ره و گيروگرفت نييه و ئه‌و ته‌گه‌ره و گيروگرفتانه‌ش له‌وه‌وه هاتگه ك له زوانى كوردى بڕيگ ده‌نگى بزوێن (عله) و ده‌نگى كپ هه‌س له زوانى ستانداردى عه‌ره‌وى (فصحى) نييه .\nهه‌لێواش سروشتى نوويسينى كوردى جياوازه وه‌ل نوويسينى عه‌ره‌وى چوينكه له زوانى كوردى پيت ڕه‌سمى كامڵى ده‌نگه‌گه‌س , جووير عه‌ره‌وى نييه له زوانى عه‌ره‌وى سه‌روبۆر (حركات) وه‌كار تيارن .\nباسه‌گه‌م خڵاس كه‌م وه چه‌ن جياوازييگ له به‌ينى نوويسينى كوردى و نوويسينى عه‌ره‌وى :.\n1- ئه‌و پيتانه كه له زوانى كوردى هه‌س له زوانى عه‌ره‌وى نييه:\n(a (پ) / ( پاره , پڕوين , هه‌ڵپڕگه , پژن ، پرچ(\nb) (چ) / ( چه‌و , چه‌رمگ , بويچگ , چيمه‌ن , چوار (\nc) (ژ) / ( روژ , پژن , ژيان , ژهر , ژن (\nd) (ڤ) / ( هه‌ڤاڵ , ڤيان , مرۆڤ , هه‌ڤده )\ne) (گ) / ( گه‌رم , نه‌رم , هه‌نگ , مانگ , ڕه‌نگ (\nf) (ڕ) / ( بڕين , كوڕ , كه‌ڕ , ته‌ڕ (\ng) (ڵ) / (دڵ , گوڵ , گوڵاو ، لاڵ (\nh) (ۆ) / ( دۆڵ ، زاخۆ ، سۆلاف ، كۆن (\ni) (ێ) / ( هه‌ولێر , لێوا ، ئێ ، سلێمانى (\n2- ئه‌و پيتانه كه له زوانى عه‌ره‌وى هه‌س له زوانى كوردى نييه ئه‌يانه‌ن ( پ ، ص ، چ ، ظ ، ژ ، گ ) ئه‌ى پيتێله له نوويسينى كوردى وه‌ى شكڵه‌ى خواره‌وه نوويسيه‌ن :.\na) ( پ ، ص ) ← بووگه (س) جووير : صباح ← سه‌باح / بصره ← به‌سره\nعثمان ← عوسمان / كوثر ← كه‌وسه‌ر\nb) (چ ، ظ ، ذ ) ←بووگه (ز) جووير : قاچى ←قازى / راچى ← رازى\nناظم ← نازم / ظاهر ← زاهير\nذوالفقار ← زولفقار\nc) (ط ) ← بووگه (ت) جووير : طماطه ← ته‌ماته / مصطفى ← مسته‌فا\n3- سه‌ر و بۆر (حركات) له نوويسينى عه‌ره‌وى ك خريه‌نه بان و خوارى پيتێله له نوويسينى كوردى ئه‌ى جووره نييه .\na) (فتحه)ى عه‌ره‌وى ، له نوويسينى كوردى وراوه‌ره‌گه‌ى پيتى (ه) تياگ .\nجووير:. سَرجنار ← سه‌رچنار / سَلام ← سه‌لام / شَقلاوه ← شه‌قلاوه\nb) (چمه)ى عه‌ره‌وى ، له نوويسينى كوردى وراوه‌ره‌گه‌ى پيتى (و) تياگ .\nجووير:. كُردستان ← كوردستان / سُعاد ← سوعاد / مُنير ← مونير\nc) (كسره)ى عه‌ره‌وى ، له نوويسينى كوردى وراوه‌ره‌گه‌ى پيتى (ي) تياگ .\nجووير:. عِراق ← عيراق / سِنان ← سينان / جِنان ← جينان\n4- چه‌ن تێبينيه‌گ :.\na) نيشانه‌ى ( ّ)ى عه‌ره‌وى ، ئه‌و پيته‌ى ك ( ّ) هابانى ئه‌و پيته له نوويسينى كوردى تكرار كرييه‌گ .\nجووير:. مَكّه ← مه‌ككه\nb) پيتى (ه)ى عه‌ره‌وى له نوويسينى كوردى وه (ت) نوويسێگن ئه‌گه‌ر وه (تاء) له‌فز كريا .\nجووير :. نَجاه ← نه‌جات / حَياه ← حه‌يات\nـــ ئه‌گه‌ر (ه) له‌فز نه‌كريا ئه‌وه وه (ه) نوويسييه‌گ.\nجووير:. مَكّه ← مه‌ككه / خَليفه ← خه‌ليفه\nc) پيتى (ى)ى عه‌ره‌وى له نوويسينى كوردى وه (أ) نوويسێگن .\nجووير :. عيسى ← عيسا / ليلى ← ليلا


kdp رۆژا جیهانیا به‌رهه‌نگاربوونا توندوتیژیا دژى ئافره‌تان دێ ل هه‌رێمێ هێته ساخكرن هەواڵی کوردستان\nرۆژا جیهانیا به‌رهه‌نگاربوونا توندوتیژیا دژى ئافره‌تان دێ ل هه‌رێمێ هێته ساخكرن\nدهۆك-KDP.info- سكرتێرا ئێكه‌تیا ئافره‌تێن كوردستانێ ئاشكرا كر كو ل ژێر درووشمێ (هزر و نه‌ریتێن شاش ڤه‌مرینه نه‌ك ژیانێ) رۆژا جیهانیا به‌رهه‌نگاربوونا توندوتیژیا دژى ئافره‌تان دێ ل رۆژا 25/11/2020 ب ئه‌نجامدانا چه‌ندین چالاكیان ل چه‌ندین باژێر و باژارۆكێن هه‌رێما كوردستانێ هێته ساخكرن.\nد.ڤیان سلێمان، سكرتێرا ئێكه‌تیا ئافره‌تێن كوردستانێ بۆ مالپه‌رێ فه‌رمیێ پارتى دیموكراتى كوردستان ئاشكرا كر كو ب هه‌لكه‌فتا رۆژا جیهانیا به‌رهه‌نگاربوونا توندوتیژیا دژى ئافره‌تان دێ چه‌ندین چالاكیێن جوراوجور ل چه‌ندین باژێر و باژارۆكێن هه‌رێما كوردستانێ هێنه ئه‌نجامدان، به‌لێ ژ به‌ر خوه‌پاراستنێ ژ ڤایرۆسێ كۆرۆنایێ چ خۆل ناهێنه ڤه‌كرن و سمینار ب شێوێ لێك كۆمڤه‌بوون ناهێنه پێشكێشكرن، به‌لكو ئه‌ڤ ساله چه‌ندین سمینار و كۆنفرانس ل دۆر توندوتیژیا دژى ئافره‌تان دێ ب شێوه‌یێ ئۆنلاین هێنه پێشكێشكرن و د سوشیال میدیایێ دا دێ چه‌ندین پۆست ب شێوه‌یه‌كێ به‌رفره‌ه هێنه به‌لاڤكرن كو ده‌ربڕینێ ژ ڤێ رۆژێ بكه‌ن، هه‌روه‌سا چه‌ندین پێشانگه‌ه ژى دێ هێنه ڤه‌كرن و به‌رهه‌م و كارێن هونه‌رى یێن ئافره‌تان دێ تێدا هێنه نیشادان، ئانكو وان هه‌موو بزاڤ كرینه ئه‌ڤ ساله پێگیریێ ب مه‌رج و رێنمایێن ساخله‌میێ بكه‌ن و لێك كۆمڤه‌بوون په‌یدانه‌بن.\nناڤهاتیێ خویا كر كو ب هه‌مان هه‌لكه‌فت سكرتاریه‌تا ئێكه‌تیا ئافره‌تێن كوردستانێ دێ به‌یاننامه‌كێ ژى ده‌ركه‌ت كو ناڤه‌رۆكا ڤێ به‌یاننامێ دێ ل دۆر توندوتیژیا دژى ئافره‌تان و ستراتیژیه‌تا ئێكه‌تیا ئافره‌تێن كوردستانێ بیت كا ب چو شێوه د بوارێ توندوتیژیا دژى ئافره‌تان دا كار دكه‌ت و هه‌مان به‌یاننامه دا دێ په‌یامه‌كێ پێشكێشى ئافره‌تان كه‌ن كو ئه‌و وه‌كو ئێكه‌تیا ئافره‌تێن كوردستانێ دێ ل سه‌ر كار و خه‌باتا خوه د به‌رده‌وام بن، ژ به‌ر كو ئه‌و خوه ل مافێن هه‌موو ئافره‌تان دكه‌نه خودان.\nرێوار محه‌مه‌د ره‌شید


ئاکۆ ئەلیاسی: ده نگی راسانه وه ی خه باتی بزووتنه وه ی روژهه لاتی کوردستان گەیشتە سۆسیالست ئینترناسیۆناڵ\nی مانگی حه‌وت ٠٢, ٢٠١٦\nئاکۆ ئەلیاسی: ده نگی راسانه وه ی خه باتی بزووتنه وه ی روژهه لاتی کوردستان سۆسیالست ئینترناسیۆناڵ\nلە رۆژانی 1-2 ژۆلای ساڵی 2016 کۆبۆنەوەی ئەنجومەنی سۆسیالیست ئینترناسۆنال لە بارەگای نەتەوە یەکگرتووەکاندا لە ژینییڤ بەرێوە چوو کە ئەو پارتە کوردیانەی ئەندامی سۆسیالیست ئینترناسیۆناڵن و ئەوانەش وەکو چاودێرن تێدا بەشداریان کرد( پارتی ئاشتی و دیمۆکراتی – BDP) یەکێتی نیشتمانی کوردستان، پارتی دیمۆکراتی کوردستان، پارتی یەکێتی دیمۆکراتیک – پەیەدە، حیزبی دیمۆکراتی کوردستان، حیزبی دیمۆکراتی کوردستانی ئێران، پارتی پێشڤە چووی دیمۆراتیکی کوردی – سوریا، پارتی ئازادی – سوریا) . کە لەو کۆبۆنەوەدا باس لەسەر سێ تەوەری گرنگ کرا، تەنگەژە نەتەوەییەکانی هەنوکەیی، پاراستن و بەرگری کردن لە دیمۆکراسی و پشتێوانی لە تێکۆشان بۆ مافەکان و ئازادی لە هەر کوێ لەژێر گەڤە و مەترسیدا بن و هەر وەها باری ئابوری جییهانی و نەهێشتنی نە یەکسانی.\nئاکۆ ئەلیاسی ئەندامی شاندی نوێنەرایەتی حیزبی دیمۆکراتی کوردستان ئێران لەو کۆبۆنەوەدا لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت " ئەوە کۆبۆنەوەی شۆرای ئینترناسیۆناڵ سۆسیالیست بوو بۆ راوێژکردن و بیرورا گۆرینەوە لەسەر ئەو بابەتە هەنۆکەیانەی کە ئێستا لە دونیادا هاتۆنەتە پێش، وەکو تونتربۆنەوەی خەبات لە دژی رێکخراوەی تیرۆریستی داعش، هەر وەها ئەو کارە تیرۆریستیانە کە لە سەرانسەی جیهاندا ئەنجام دەدرێن، قەیرانی کۆچبەری و هەر وەها ئاسایشی جیهان بە گشتی و پێشلکاریەکانی مافی مرۆڤ لە وڵاتە جۆر بە جۆرەکان".\nکاک ئاکۆ هەر وەها دەلێت " لە تەوەری یەکمی باسەکاندا کە لە رۆژی هەینی دەستیپێکرد دوواترین ئاڵۆگۆرەکانی رۆژهەڵاتی کوردستان وە خەباتی راسانەوەی حیزبی دیمۆکرات و خەڵکی کورد لە رۆژهەڵاتی کوردستان، هێڕشی بەردەوامی کۆماری ئیسلامی ئێران بۆ سەر پێشمەرگە سیاسیەکانی حیزبی دیمۆکاتی کوردستانی ئێران بەشداریمان کرد، وە تا ئەو شوێنەی توانیمان هەم لەگەڵ سکرتێری گشتی ئەو ناوەندە و بەرپرسانی تر و ئەو کەسانەی کاریگەریان هەبوە پەیوەندیمان کرد و نامەی سکرتێری حیزبیش درا بە سەرۆک و سکرتێری گشتی سۆسیالست ئینترناسیۆناڵ".\nکاک هەر وەها دەڵێت" دەتوانم بڵێم بە خۆشیەوە ئەوجار، لەبەر ئەوەی کە ئێستا کورد بەرگریەکی شۆڕشگیری ئینسانی دەکا بە تاێبەتی لە بەرانگاربونەوەی داعش لە چەندین سەنگەر و بەرەی جۆرا و جۆرەوە وە هەر وەها سەرکوتی بەردەوامی کورد لە بەشەکانی تری کوردستان، نوێنەرایەتی کوردەکان زۆر بە باشی قسەیان کرد و قسەکانیشیان بە باشی وەرگیرا وە لە خولی یەکمدا دەنگی کورد زۆرتر بیسترا".\nAinterview with Ako Eliassi


ژیان | ئابوری | ساڵی ڕابردوو داهاتی باج لە عێراق نزیکەی ٤ تریلیۆن دینار بووە\nساڵی ڕابردوو داهاتی باج لە عێراق نزیکەی ٤ تریلیۆن دینار بووە\n2021-02-27 | 388 جار خوێندراوەتەوە\nدەستەی گشتی باجی عێراق ئاشکرایکرد، لە ساڵی ٢٠٢٠دا بڕی باجی کۆکراوە گەیشتووەتە ٣ تریلیۆن و ٨٠٠ ملیار دینار.\nدەستەی گشتی باج ئاماژەی بەوەکردووە، بڕەکەی بە ڕێژەی لە ٢٣% زیادیکردووە لە چاو ساڵی ٢٠١٩دا، کە ئەو کاتە بڕی باج گەیشتووەتە ٣ تریلیۆن و ١٠٠ ملیار دینارز\nجەختیشیکردەوە ئەو بڕە پارە زۆر سەرباری دۆخی کۆرۆنا و هەندێک جار قەدەغەی هاتووچۆ و داخستنی گشتی و کاریگەریی لەسەر جموجوڵی بازرگانی بە دەستهاتووە، جگە لەوەش نرخی نەوت لە ساڵی ڕابردوودا بەشێوەیەکی بەرچاو دابەزینی بەخۆیەوە بینیبوو.\nشاکر مەحمود بەڕێوەبەری گشتی دەستەی باجی گشتی عێراق بە ڕۆژنامەی سەباحی فەرمی عێراقی ڕاگەیاندووە، پلانیان هەیە بۆ زیاتر کردنی داهاتەکان لەڕێگەی باجەوە ، بۆ ئەو مەبەستەش پلانی خۆیان خستووەتە ناو ئەو پەرەی سپییەوە کە حکومەت رایگەیاندووە بۆ ئەنجامدانی چاکسازی.\nئاماژەی بەوەشکرد، بە نیازن ڕێژەی باج لەسەر چەند کەلوپەلێکی هاوردە زیاتر بکەن، وەک توتن و جگەرە و خواردنەوە کحولییەکان و ئوتۆمبێل.\nهەروەها لە چوار چێوەی پڕۆژە یاسای بودجەدا پێشنیاز کراوە باج بخرێتە سەر سەنتەرەکانی مەساج و جوانکاری و ئارایشتگاکان و مۆڵ و ناوەندە بازرگانییە سەرەکییەکان، هەروەها دانانی ڕێوشوێنی پێویست لەسەر خانووبەرە، کە لە ئێستادا کەمترین باجی لەسەر وەردەگیرێت.


كوردستان 01/04/2019 - 09:50 نووار فه‌قێ\n- لە 1-4-1820 كلۆد یۆس ریچ، گەڕیدەی ناسراوی بەریتانی گەشتە بەناوبانگەكەی بۆ كوردستان دەست پێكرد و لە شاری بەغداوە بەڕێ كەوت، ریچ لەو گەشتەیدا خێزانەكەی و ژمارەیەك لە ئەندامانی نشینگەی بەغدای لەگەڵدا بووە و لە 25ی نیسان گەیشتووەتە شارۆچكەی كفری و لە هەشتی ئایاری هەمان ساڵدا گەیشتۆتە شاری سلێمانی، پایتەختی میرنشینی بابان و هەمان رۆژ مەحموود پاشای بابان سەردانی كردووە و بەخێرهاتنی كردووە و تا 17ی تەموزی هەمان ساڵ ریچ لە سلێمانی ماوەتەوە و لەوەو دوا بەرەو شاری سنەی پایتەختی میرنشینی ئەردەڵان بەڕێ كەوتووە و لە 25ی ئابی ئەو ساڵەدا گەیشتۆتە سنە، بەڵام لە 7ی ئەیلولدا توانیوێتی چاوی بە ئەمانوڵا خانی میری ئەردەڵان بكەوێت.\n- لە 1-4-1919 حاكمی سیاسیی بەریتانیا لە زاخۆ لەلایەن هێزەكانی عەشیرەتی (گویی) كوژرا و ئەو رووداوە بووە دەستپێكی راپەرینی گشتی لە بادینان لە دژی هێزەكانی بەریتانیا.\n-لە 1-4-1923 بڕیاری بە پارێزگابوونی شاری هەولێر و جیابوونەوەی لە پارێزگای كەركووك دەركرا.\n- لە 1-4-1931 لە سەردەمی حوكمی پاشایەتیی عێراقدا بۆ یەكەمین جار پارە و دراوی تایبەت بە پاشانشینی عێراقی چاپ کرا، شیاوی باسە لە پاش بەرپابوونی جەنگی یەكەمی جیهانی و لەو كاتەوەی عێراق كەوتە ژێر دەسەڵاتی بەریتانیاوە لە عێراقدا و دراوی هیندی بە ناوی "عانە و رووپییە" بەكار دەهات، بەڵام دراوە نوێیەكەی عێراق ناوی درهەم و دیناری لێ نرا.\n- لە 1-4-1942 گۆڤاری "رۆناهی" لە شام بڵاو كرایەوە، ئەو گۆڤارە لەلایەن "میر جەلادەت عالی بەدرخان"ەوە بڵاو کراوەتەوە و بە پیتی لاتینی و بە شێوەزاری كرمانجیی بۆتان بڵاو كراوەتەوە، گۆڤارەكە تا ئاداری 1945 بەردەوام بووە بە هەمووی 28 ژمارەی لێ دەرچووە.\n- لە 1-4-1960 گۆڤاری "رۆژی نوێ" لە شاری سلێمانی بە زمانی كوردی بڵاو كرایەوە و كامەران موكری شاعیری نیشتمانپەروەر و سەرنووسەری بووە، ئەو رۆژنامەیە تاكوو پاییزی 1961 بڵاو كراوەتەوە و تەنیا 18 ژمارەی لێ بڵاو كراوەتەوە ئەو گۆڤارە لە بوارەکانی ڕۆشنبیری و ئەدەب و سیاستەدا پێگەیەكی باشی هەبووە.\n- لە 1-4-1965 دووبارە شەر لە نێوان شۆڕشی مەزنی ئەیلوول و هێزەكانی رژێمی رووخاوی عێراق دەستی پێكردەوە و بۆ جاری سێیەم هێرشی سوپای رژێمی عێراق بۆ سەر كوردستان دەستی پێ كردەوە و ئەمەش پاش ئەوە هاتووە حكوومەتەكەی عەبدولسەلام عارف ئامادە نەبوو لە رێگەی وتووێژی ئاشتییەوە دۆزی رەوای كورد چارەسەر بكات.\n- لە 1-4-1979 پاش ڕاگەیاندنی ڕاپرسی لە ئیران، حوكمرانیی كۆماری ئیسلامیی ئێران، بە سەرۆكایەتی ڕۆحوڵا خومەینی دامەزرا و بەهۆی ئەوەی كە ئەو ڕیفراندۆمە هیچ بنەمایەکی یاسایی و نێودەوڵەتیی نەبوو و دیموكراسی و مافی نەتەوەكانی پێشێل كرا، حزب و لایەنە سیاسییەكانی كوردستانی ڕۆژهەڵات ئەو ریفراندۆمەیان بایكۆت كرد و یەکەم هەڵوێستی نەتەوەی کوردە بەرانبەر بە سیستمی کۆماری ئیسلامی و بە فەرمی نەیناسی.\n- لە 1-4-1988 ئەنفالی گوند و ناوچەكانی قەرەداغ برایە ئاستێكی توندوتیژ و مەترسیدارەوە، لەو رۆژەدا سەدان گوندی ناوچەی قەرەداغ وێران كران و دانیشتوانەكانیشیان بێ سەروشوێن كران و ژمارەیەكی زۆریشیان راگوێزران.\n- لە 1-4-2002 لە نەخۆشخانەی رزگاری لە شاری هەولێر نووسەر و بیرمەندی ناوداری كورد، مامۆستا مەسعوود محەمەد لە تەمەنی 83 ساڵیدا بە نەخۆشییەكی سەخت کۆچی دوایی کرد.\n- لە 1-4-2016 تیرۆریستێك خۆی لە ناوەندی شارۆچكەی مەخموور تەقاندەوە و بەو هۆیەوە 4 پۆلیس شەهید بوون و ژمارەیەكی دیكەش بریندار بوون.\nداعش ناحییەكی سەر بەخانەقین هاوەنباران دەكات


شەدەلار … نەبەز گۆران – Denegkan\nشەدەلار … نەبەز گۆران\nbyنه‌به‌ز\tFebruary 20, 2013\tئەدەب\nمن لەمردن ئەچم\nرێك لەمردن ئەچم\nلەهەرشوێنێبی ئاخری هەر دەتدۆزمەوە\nلەهەر شوێنێبی ئاخری هەر دەتبەم بۆ خۆم !!\nوەك خۆمم بەتەنیا . لەتەنیایدا نام پرژێ بەسەر هیچەوە. تۆ چەند حەزدەكەی بەدەنگی بەرز پێبكەنیت، منیش ئەوەندە حەزدەكەم بەبێدەنگی بگریم، عادەتم گرتوە بەوەوە، دڵتەنگیەكانم لە ژورەكەم بەجێ بهێڵم و پێكەنینەكانم لەگەڵ خۆم ببەمە دەرەوە. دەڵێم نەكا ژیان پشتم تێكات و لەكۆڵانێكدا یان لە چایخانەیەكا بەجێ بمێنم. تادێت لەخەڵك دورتر دەكەومەوەو لەخۆم نزیكتر. ژیان واخۆشە ئازاری نەدەیت. خۆ ئەگەر بەدەست من بوایە لەسەر لەپی دەستی هەموو كەس دەمنوسی” ژیان ماندوكەرە”.\nهەمووشت وەك خۆی جوانە\nدەبێ باڵندەكان بەناو ئاسماندا بفڕن\nدەبێ مانگ بەناو گیانی شەودا بڕوا\nدەبێ تۆش دڵی من بشكێنی.\nكاتێك لەسەر كورسی دڵی تۆ دادەنیشم\nچاوم هیچ نابینێ..\nكاتێك دەكەومە ناو شەڕەكانی تۆوە\nئەو سەری دۆڕانم لێ دیارە..\nلەجەنگی خۆشەویستی تۆدا\nناوم لەناو ونبوەكاندایە..\nبڕێكجار مرۆڤ ئەوەندە خەمگین دەبێت. فڕینی چۆلەكەیەك دڵی دەبا. هێشتا نازانم ژیان ئێمە تەواو دەكات یان ئێمە ژیان تەواو دەكەین. لەهەموو حاڵەتێكدا ژیان بەبێ خەمیگینیەكی قوڵ هێندەی نیشتیمان ناخۆشە. كەیفم بەوە نایەت بڵێم باشم. ناوئومێدیەكانی من لەخۆم گەورەترن. نائومێدیەكانم ئەوەندە بچوك نین لەگەڵ خۆم بیانگەرێنم، من نائومێدیەكانم ناگۆرمەوە بە پێكەنینی ئێوە. نایشی گۆڕمەوە بەو دڵخۆشیە بچوكانەی تا چاو دەكەیتەوە تەواو دەبن. دایم لەبەر خۆمەوە دەڵێم ” ئەگەر جارێكیش بەلاما تێپەڕی دڵیشم لەگەڵ خۆت بەرە. ناكا لەشوێنێكدا پێویستت پێی بێت”.\nهەموو جارێ كە ئاسمان دڵی تەنگ دەبێت\nهەورێك دێت، تا ببارێ\nخۆزگە كاتێك منیش دڵم تەنگ دەبو تۆ دەهاتی.\nلێگەڕێ با ئەو خەڵكە بەسەر زەویدا بڕوا\nمن حەزدەكە كە یار ڕۆیی بەسەر دڵی مندا بڕوا.\nهەرگیز گوڵدانێكت بینوە\nكاتێ لەپەنجەرەوە بەردەبێتەوە؟\nچۆن پارچە پارچە دەبێت؟\nچۆن گوڵەكانی ناوی بەدڵشكاوی\nچەندین عاشقم دیوە\nدوای رۆیشتنی یارەكانیان\nوەك ئەو گوڵدانە پارچە پارچە بوون.\nدوای ئەوەی تەنیا ماونەتەوە\nخەونەكانی ناخیان وەك ئەو گوڵانە\nپیرێكم دی هەناسەی بۆنی دڵشكانی دەدا. تەمەنی واپژابوو بەگەنجی من كۆنەدەكرایەوە. دەستەكانی بەجۆرێك دەلەرزین وتم خودایا ئاگات لەزەوی بێت بەرنەبێتەوە. پیرێكم دی هێندە بەنەرمی دەرۆیشت بە رێگادا خەمی بوو زەوی راچڵەكێت. زەوی ئەگەر تۆزێك عاقڵ بوایە جارێك دەوەستا تابگەینە لای یار و پیرنەبین.\nدەبێت پێت بڵێم/ شتێك هەیە\nهەرگیز نامرێ ، هەرگیز\nوەك خۆشەویستی من بۆتۆ..\nباپێت بڵێم/ شتێك هەیە\nلەهەمووشت زوتر دەمرێت\nوەك رقی من بۆتۆ…\nشتێك هەیە لەنێوان ئەم دوانەدا\nهەموو شت دەكوژێت\nئەویش نەهاتنی تۆیە…\nكاتێك رۆیشت. ژورەكەی من تەم بوو. دەترسام ترپەكانی دڵم سەر لە ئاسودەیی دراوسێكەمان تێك بدات. رۆیشتن لەنزیك بونەوە دەچێت لە مردن. یان لەدوركەوتنەوە دەچێت لەژیان. هەمووشت خراپ دەبێت تەنانەت هاتن و چونی شەو ڕۆژ. كاتێك رۆیشت ووتی:\nمن دەرۆم ئاگات لە خەونەكانت بێت\nوتم ئەگەر ئاگاشم لەخۆم نەبێت\nوتم ئەگەر خەونیش ببینم\nوتم ئەگەر خەونیش نەبینم هەر دەروا\nبۆیە من هەمیشە بە ئاگام …\n“ نەبەز گۆران “\n” نیوەی زستانی دوری 2013 ”\n– شەدەلار. گۆرانیەكی هونەرمەندی مەزن حەسەن زیرەكە.\nPrevious گفتوگۆی سڤیل لەگەڵ نووسەر ئەمجەد شاکەلی


کوردیپێدیا - ترمینال\n💎 ترمینال | پۆل: شوێنەوار و کۆنینە | زمانی بابەت: 🇮🇷 فارسی\n1. 👁 انقلاب\n2. 👁 باباخاص


خانوو بۆ فرۆشتن لە کۆیە-گەڕەکی گردی عەرەبیان – بازاڕی موڵک\nخانوو بۆ فرۆشتن لە کۆیە-گەڕەکی گردی عەرەبیان\nخانوو بۆ فرۆشتن کۆیە گەرەکی گردی عەرەبیان ڕووبەرەکەی ١٢٥ مەترە .\nپێکهاتووە لە گەراج و مەتبەخ و ژووری میوان و هۆڵداخیلی و یەک ژووری نووستن و حەمام و مرافق و بەیتونە ئەم خانووە تازە تەواو کراوە کەس بەکاری نەهێناوە تاپۆی نیە و بەڵام هەرکەسێک بیکڕیت دەتوانێت تاپۆی بکات و بەناوی خۆی بکات .\nنرخی ٢٦٠ وەرەقە و مامەڵەشی تێدایە هەروەها گۆڕینەوەش دەکات بە عەرز یان خانوو.\n$ مکتب عقارات اسماعیل $\nناونیشان کۆیە بەرامبەر تەكیەی تاڵەبانی\nخاوەنی مامۆستا اسماعیل سڵاح\nخانوو بۆ فرۆشتن لە هه‌ولێر- ڕۆیا تاوه‌ر خانوو بۆ فرۆشتن ــ ناو باخچەی شەقڵاوە


فەرید ئەسەسەرد رەتیدەكاتەوە هیچ ئەندامێكی سەركردایەتی دژی رێكەوتنەكەی یەكێتی و گۆران بوبێت . – WTARIKURD\nلەلێدوانێكی رۆژنامەوانیدا فەرید ئەسەسەرد ئەندامی سەركردایەتی یەكێتی و ئەندامی لێژنەی دارشتنی رێكەوتنامەی سیاسی لەنێوان یەكێتی نیشتمانی كوردستان و بزوتنەوەی گۆران تەئكیدی لەوە كردەوە كەوا ” هیچ ئەندامێكی سەركردایەتی و مەكتەبی سیاسی یەكێتی دژی رێكەوتنامەكە نەبونەو ، رێكەوتنەكە بەكۆی دەنگ پەسند كراوە .\nئەم لیدوانەی ئەسەسەرد لەكاتێكدایە كە هەندێ سایت و دەزگای هەواڵ باسیان لەوە كردوە كەوا پێنج لە‌ئەندامانی سەركردایەتی یەكێتی دژی رێكەوتنەكە بونەو ، ناوی هەر یەك لە مەلا بەختیار و ئەرسەلان بایز و ئازاد جوندیانی و دكتۆر خەسرە و گوڵ محمەد و حەمەی حەمە سەعید هاتووە ، بەڵام ئەو ئەندامەی سەركردایەتی لەلێدوانیكدا بۆ سایتی ” سارا برێس ” ی عەرەبی كە لەسلێمانی پەخش ئەكرێت رونكردنەوەی داو وتی ” دو كۆبونەوە كرا بۆ دەنگدان لەسەر رێكەوتنە سیاسیەكەی یەكێتی و گۆڕان . كۆبونەوەی یەكەم سەر لەبەیانی بو ، كە رێكەوتنامەكە بەكۆی دەنگ و بەبێ هیچ ئیعترازێك پەسندكرا ، بەمەش سەرجەم ئەندامانی مەكتەبی سیاسی و سەركردایەتی یەكێتی لەگەڵ رێكەوتنەكە بون ، بەڵام هەر لەو كۆبونەوەیەدا هەندێ لەهەڤاڵان تێبینیان هەبو لەسەر تەنها یەك برگەی رێكەوتنەكە ، بۆیە بریار درا دوای پەسندكردنی رێكەوتنەكە بە كۆی دەنگ ، كۆبونەوەیەكی تر بكرێت ، ئەوە بو ئێوارەی هەمان رۆژ بۆ تاوتێكردنی تێبینیەكان كۆبونەوەیەكی ترمان سازكرد و باسمان لەتێبینی ئەو هەڤاڵانە كردو رێكەوتنەكە تێپەڕی . لەبارەی ناوەكانەوە ئەسەسەرد رونیكردەوە ” ئەوانەی تێبینیان هەبو لەسەر برگەكەی رێكەوتنەكە هەر یەك لە بەرێزان مەلا بەختیارو ئارسەلان بایزو ئازاد جوندیانی و حەمەی حەمە سەعید بون ، ئەو تێبینایەشیان موناقەشەكران ، بەمەش هیچ كەسێك دژی رێكەوتنەكە نەبوە تەنها تێبینی هەبوە .\nلەوەڵامی پرسیاری ئەوەی كەناوی دكتۆر خەسرەو گوڵ محمەدیش لەگەڵ ئەم ناوانەدا هاتوە ، ئەسەسەر دوپاتیكردەوە : كەوا دكتۆر خەسرەو بەهیچ شێوەیەك هەڵوێستی دژی نەبوە بەرامبەر ئەم رێكەوتنە ، ئەو لەهەردو كۆبونەوەی یەكەمو دوەمدا بەشدار بوەو لەهەردوكیشیان لەگەڵ تەواوی رێكەوتنەكە بوەو دەنگی پێداوە ، ناوی ئەو بەناهەق خراوەتە پاڵ ناوەكانی ترەوە .\nبەپی زانیاریەكان ئەو مادەیەی كە بوەتە جیی مشتومری ئەم ئەندامانەی سەركردایەتی یەكێتی پەیوەندی بەو بڕگەوە هەیە كە باس لە هاوپەیمانی هەردو لایەن ئەكات لەسەر ئاستی پەرلەمان و ئەنجومەنی نوێنەرانی عیراق و ئەنجومەنی پاریزگاكان كە بەمادەی ” ئیئتلافی كوتلە كوردستانیەكانەوە ” ناسراوە .\nکلیک بکەرە سەر سمبولەکانی خوارەوەو ، ئەم بابەتە ئاشنا بکە بە هاورێکانت\nشێرزاد شێخانی : جیابونەوەی دوای جیابونەوە .


كچه گه‌وره‌کەی قازی محه‌مه‌د: دوای شه‌هیدبوونی باوکم خه‌ڵك دەهاتنە ماڵمان و دەرگاکەیان ماچ دەکرد – Peshmergekan\nهه‌فته‌نامه‌ی (باس) له مه‌هاباد سه‌ردانی ماڵی قازی محه‌مه‌د ده‌كا و له‌گه‌ڵ مونیره خانم، كچه گه‌وره‌ی پێشەوا و سەکۆماری کوردستان قازی محه‌مه‌د، له‌مه‌ڕ بنه‌ماڵه‌ی قازی محه‌مه‌د و قوربانییه‌كانی ئه‌و بنه‌ماڵه‌یه، وتووێژ ئه‌نجام ده‌ده‌ن. مونیره ده‌ڵێ: ”بنه‌ماڵه‌كه‌مان قوربانیی زۆری بۆ كورد و كوردستان داوه و باوكم له كاتی ده‌ستنوێژ هه‌ڵگرتن ده‌ستگیر كراوه“.\nئێستا بنه‌ماڵه‌ی قازی محه‌مه‌د، له خانووێكی گه‌ڕه‌كێكی كۆنی مه‌هاباد نیشته‌جێن. پێشەوا قازی محه‌مه‌د، حه‌وت كچ و كوڕێكی هه‌بوو، ئێستا سێ كچ و كوڕێكی له ژیاندا ماون، دوو كچی به نێوه‌كانی (مونیره و فه‌وزی) له مه‌هاباد ژیان به‌سه‌ر ده‌به‌ن، (مریه‌م)ی هاوژینی سه‌ردار جاف، له‌گه‌ڵ دوو كچه‌كه‌ی له عه‌ممان ده‌ژین، (عه‌لی) له‌نێوان كوردستانی باشوور و ئه‌وروپادا ژیان به‌سه‌ر ده‌با.\nله سه‌روبه‌ندی دامه‌زراندنی كۆماری كوردستان، مونیره قازی، ته‌مه‌نی ده ساڵ بووه، له‌باره‌ی ده‌ستگیركردنی باوكیه‌وه ده‌ڵێ: ”له‌كاتی ده‌ستنوێژ هه‌ڵگرتن باوكمیان ده‌ستگیر كرد و بۆ ماوه‌یه‌ك له‌گه‌ڵ مامم له مه‌هاباد زیندانی كران، ئه‌وسا له‌سێداره‌یان دا، له‌دوای شه‌هیدبوونی قازی، به به‌رده‌وامی خه‌ڵك سه‌ردانی ماڵی ئێمه ده‌كرد و ده‌رگایان ماچ ده‌كرد. خودا شاهێده، باوكم بۆ ماڵی دونیا كاری نه‌ده‌كرد، پیاوه به ته‌مه‌ن و قه‌دیمییه‌كانیش شاهێدن و له كتێب و یاداشته‌كانیان نووسیویانه“.\nخانمی قازی، ده‌ڵێ: ”عه‌لی برام، به‌نێوی باپیرم (عه‌لی) ناو نرا، ئاره‌زووی بۆ ئاژه‌ڵ هه‌بوو، بۆ نموونه: ئاسك و كۆتری جوانی هه‌بوو، شتی عه‌نتیكه‌ی ڕاگرتبوو، خه‌ڵكیش ڕێزی زۆری لێ ده‌گرت و دیارییان بۆ دێنا، ئه‌گه‌رچی هه‌ندێ جار باوكم دیارییه‌كانی قبووڵ نه‌ده‌كرد و ده‌ینارده‌وه بۆ خاوه‌نەكه‌ی“.\nكچه گه‌وره‌ی پێشەوا قازی محه‌مه‌د، باسی دوای له‌سێداره‌دانی قازی محه‌مه‌د ده‌كا و ده‌ڵێ: ”دوای شەهیدبوونی باوکم قڕانێكمان پوول نه‌بوو. له‌و سه‌روبه‌نده‌دا، دایكم ده‌گریا و خوشكی بابم، ئه‌گه‌رچی زۆر زۆر بابمی خۆشده‌ویست وتی: براله (براله‌ی له زاری قازی محه‌مه‌ده‌وه به‌كار هێناوه، چونكه قازی محه‌مه‌د به هاوژینه‌كه‌ی وتووه براله) بۆ هێنده ده‌گری، من ببینه، سێ برام شه‌هیده و هێنده‌ی تۆ شین ناكه‌م، تۆ بۆ وا ده‌كه‌یت؟ له وه‌ڵامدا دایكم وتی: مردنی قازی له لایه‌ك و به‌خێوكردنی ئه‌و منداڵانه‌شم له‌لایه‌كی دیكه، چۆن ئه‌و منداڵانه به‌خێو بكه‌م؟ ڕاسته موڵكمان زۆر بوو، به‌ڵام ده‌رامه‌ت كه‌م بوو. له‌دوای نه‌مانی باوكم، جه‌وانه‌كانی مه‌هاباد به‌روبوومی نێو موڵكه‌كانمانیان بۆ فرۆشتین و به‌و ده‌رامه‌ته به‌ڕێوه چووین“.\nمونیره، ده‌ڵێ: ”زۆربه‌ی چالاكییه‌كانی حزبی دیموكرات له سه‌رده‌می شا، له ماڵی ئێمه ئه‌نجام ده‌درا، ته‌نانه‌ت به‌رنامه و پلانه‌كانی به‌میللیكردنی نه‌وتی سابڵاخ له ماڵی ئێمه دانرا و نووسرا، عیسمه‌ت خانی خوشكم هاوكار و كۆمه‌كی ده‌كردن. له‌به‌رئه‌وه له سه‌رده‌می شا، هه‌میشه چه‌كدارانی شا، ماڵی ئێمه‌یان ده‌پشكنی“.\nمونیره خانم، له‌دوای له‌سێداره‌دانی پێشەوا قازی محه‌مه‌دی باوكی، له‌سه‌ر ڕاگه‌یاندنی كۆماری كوردستان، باسی قوربانییه‌كانی بنه‌ماڵه‌كه‌یان ده‌كا: ”ئێمه بنه‌ماڵه‌یه‌كی قوربانیده‌رین بۆ بزاڤی رزگاریخوازی گه‌لی كورد، قازی و خزم و هاوڕێیانی له ساڵی (1947) له‌سێداره دران، له‌دوای ئه‌وكاته‌وه له‌پێناو كوردایه‌تی شه‌هیدمان داوه، هه‌روه‌ها چه‌ندین به‌رنامه و پلان و هه‌وڵی له‌ناوبردنی ئه‌ندامانی بنه‌ماڵه‌ی قازی دراوه، كوڕێكم به‌نێوی (محه‌مه‌د) كه به نێوی باوكمه‌وه ناومان نا، له شه‌ڕی (سه‌را) لای بۆكان شه‌هید بوو، نۆزده ساڵ له‌وه‌و پێش، پلانیان بۆ له‌ناوبردنی فه‌تاح خانی هاوژینم دانا و له چوونه ژوورێی –وروودی- مه‌هاباد تڕێڵه لێی دا، ئه‌گه‌رچی شوێنی فیشه‌ك به سه‌ریه‌وه بوو، واته به گولله لێیان دابوو. ئه‌وسا، جمهوری ئیسلامی بۆ ماوه‌ی هه‌شت مانگ نه‌نكمیان ده‌ستگیر كرد و به پێ خاوسی ناردیانه‌وه ماڵه‌وه. له‌و سه‌روبه‌نده‌ی پێشمه‌رگه‌كانی دیموكرات چالاكییان زۆر بوو و چه‌كدارانی ئێرانیان ده‌كوشت، داوایان له دایكم كرد، كه وتووێژی له‌گه‌ڵ ئه‌نجام بده‌ن و دایكم بڵێ: دیموكرات حزبی ئێمه نییه، ئه‌گه‌رچی ڕازی نه‌بوو و قه‌بوڵی نه‌كرد. دواتر له سوید بۆمبیان بۆ عیفه‌ت خانی خوشكم –خێزانی ئه‌میری قازی- دانا و به‌ر بۆمبه‌كه كه‌وت و گیانی له‌ده‌ست دا“.\nله‌باره‌ی مامه‌ڵه‌كردنی قازی محه‌مه‌د له‌گه‌ڵ بنه‌ماڵه‌كه‌ی، مونیره قازی ده‌ڵێ: ”هیچ باوكێك وه‌ك ئه‌و نه‌بوو، -ئێستا به منداڵه‌كان ده‌ڵێم، ئێوه وه‌ك باوكی ڕه‌حه‌تیم نین- زۆر میهره‌بان بوو، خه‌ڵكی خۆشده‌ویست، له‌گه‌ڵ هه‌موو كه‌س به‌ڕێز بوو، به‌داخه‌وه ئێمه كه‌م له‌نێو باوه‌شی سۆز و خۆشه‌ویستیی ئه‌ودا بووین، چونكه یا له تاران، یا له ته‌ورێز، یا له باكۆ بوو، ئه‌و كاتانه‌ی له مه‌هابادیش بوو، ده‌چووه دادگا. ئه‌و كاتانه‌ی باوكم له ماڵه‌وه بوو كایه‌ی له‌گه‌ڵ منداڵه‌كانی ده‌كرد، كایه‌ی باره خوێی پێ ده‌كردین، لاقی له‌سه‌ر لاقی خۆی داده‌نا و ده‌یوت: باره خوێ، باره خوێ، یا به فه‌وزییه‌ی خوشكمی ده‌وت: مریشكه‌كه دێ و ده‌ڵێ: له وه‌ڵامدا فه‌وزییه ده‌یوت: دیموكرات، دیموكرات“.\nهه‌روه‌ها وتی: ”خانمێكمان لابوو، نانی بۆ ده‌كردین، باوكم به‌ناوی خۆش و قسه‌ی خۆش بانگی ده‌كرد، ئه‌و خانمه كورێكی بچووكی هه‌بوو، له كاتی نان خواردن باوكم لای خۆی دای ده‌نا و ده‌یوت: له‌گه‌ڵ من نان بخۆ، به‌ڵام دایكم ده‌یوت: با له‌گه‌ڵ تۆ نان نه‌خوا، چونكه تۆ گۆشت ناخۆی و زیاتر ئاره‌زووی برنج و كشمیش ده‌كه‌یت، خۆمان گۆشتی بۆ داده‌نێین. هه‌موومان له‌گه‌ڵ پووره‌كانیشمان له‌سه‌ر یه‌ك سفره نانمان ده‌خوارد. ئه‌و كاتانه‌ی میوانمان هه‌بوو، هۆڵه‌كه پڕ دەبوو له مه‌لا و میوان، كه‌چی باوكم ئێمه‌ی ده‌برده ژووری میوان و له‌لای خۆی دای ده‌ناین“.


K. Lawrence - Soccer - Yariga - Results, fixtures, tables and statistics\n2018 نیویۆرک رب. خوئ 2618 30 29 1 3 3 2 1 0 0\n2017 نیویۆرک رب. خوئ 2345 27 26 1 3 3 1 7 0 0\n2016 نیویۆرک رب. خوئ 1891 22 22 0 4 1 0 3 0 0\n2015 نیویۆرک رب. خوئ 2342 27 27 0 4 2 1 2 0 0\nگشتیی 9196 106 104 2 14 9 8 13 0 0\nSun 18/11/18 NLQ جامایکا 2 - 1 سورینەیم بینینی ڕووداوەکان زانیاری زیاتر لەسەر ئەم یارییە\nMon 10/09/18 NLQ جامایکا 4 - 0 دوورگەکانی کایمان بینینی ڕووداوەکان زانیاری زیاتر لەسەر ئەم یارییە\nSat 08/09/18 FRI ئێکوادۆر 2 - 0 جامایکا بینینی ڕووداوەکان زانیاری زیاتر لەسەر ئەم یارییە\nMon 06/08/18 MLS نیویۆرک رب. 2 - 1 Los Angeles FC بینینی ڕووداوەکان زانیاری زیاتر لەسەر ئەم یارییە\nCONCACAF Gold Cup پلەی دووەم 2x 2017 USA, 2015\nCaribbean Cup پاڵەوان 1x 2014\nPremier League پاڵەوان 2x 2012/2013, 2009/2010\nUSL Championship پاڵەوان 1x 2016\n16/03/15 Harbour View New York بێ بەرامبەر


بەرپرسێکی جێبەجێکردنی یاسا لە ئەمریکا، وردەکاریی نوێی سەبارەت بە هێرشە کوشندەکەی سەر قوتابخانەیەکی سەرەتایی لە ویلایەتی تەکساس ئاشکرا کرد کە بووە هۆی کوژرانی 21 کەس.\nکریستوفر ئۆلیڤارێس، بەرپرسێکی سەلامەتی گشتی بە کەناڵی سی ئێن ئێنی راگەیاندووە، سەرجەم قوربانییەکان خوێندکاری پۆلی چوارەمی قوتابخانەی رۆبی سەرەتایی لە یوڤاڵدی بوون و لە ژوورێکدا بوون و نەیانتوانی لە کۆمەڵکوژییەکە ڕزگاریان بێت.\nلە ئەنجامی تەقەکردنەکەی رۆژی سێشەممە 19 منداڵ و دوو مامۆستا گیانیان لەدەستدا.\nگرێگ ئابۆت، پارێزگاری تەکساس ناسنامەی هێرشبەرەکەی ڕاگەیاند کە ناوی سەلڤادۆر رامۆسە و تەمەنی 18 ساڵە و ڕایگەیاندووە کە ئەو کەسە دانیشتووی شاری یوڤاڵدییە کە نزیکەی 135 کم لە ڕۆژئاوای سان ئەنتۆنیۆوە دوورە.\nرۆژنامەی "واشینتۆن پۆست"ی ئەمریكی بڵاویكردەوە، ئەو هێرشبەرەی لە قوتابخانەیەكی سەرەتایی لە ویلایەتی تەكساس 19 منداڵی كوشتووە، لە قۆناغی ئامادەیی وازى لە خوێندن هێناوە بەهۆی بەکارهێنانی ماددە هۆشبەرەکانیشەوە نەچووەتەوە ماڵى خۆیان.